text:
Monday, 30 October 2017
रावण कियाक नहि मरैत अछि ?
रामलीलाक आयोजनक तैयारी पूर्ण भ' गेल छल तहन ई प्रश्न उठल जे रावणक पुतला केना आ कतेक मे ख़रीदल जाए ? ओना रामलीला आयोजनक सचिव रामप्रसाद छल तैं इ भार ओकरे पर द' देल गेल। भरिगर जिम्मेदारी छल। रावण ख़रीदबाक छल। संयोग सँ एकटा सेठ एहि शुभकार्य लेल अपन कारी कमाई मे सँ पांच हजार टाका भक्ति भाव सहित ओकरा द' देलक। मुदा एतबे सँ की होएत ? नीक आयोजन करबाक छलै। चारि गोटा कहलक चन्दा के रसीद बनबा लिअ। जल्दिये टाका भ' जाएत। सैह भेल। चंदाक रसीद छपबा क' छौड़ा सबके द' देल गेल। छौड़ा सब बानर भ' गेल। एकटा रसीद ल' क' रामप्रसाद सेहओ घरे- घर घूम' लागल।
घुमैत - घुमैत एकटा आलीशान बंगलाक सामने ओ रुकल। फाटक खोलि क' कॉल वेळक बटन दबेलक। भीतर स' कियो बहार नहि निकलल। ( आलीशान घर मे रह' बला आदमी ओहुना जल्दी नहि निकलैत अछि ) रामप्रसाद दोहरा क' कॉलवेळ बजेलक - ट्रिंग ट्रिंग ट्रिंग एहि बेर तुरन्त दरबाजा खुजल आ एकटा साँढ़ जकाँ 'सज्जन' दहाड़इते बाजल - की छै ? की चाही ? ( गोया प्रसाद पुछलक - भिखाड़ी छैं ? )
'' हं .... हं , हम रावणक पुतला जडेबाक लेल चन्दा एकत्रित क' रहल छी " रामप्रसाद कने सहमिते बाजल।
" हूँ ........ चन्दा त' द' देबउ मुदा ई कह रावण कतेक साल स' जड़बैत छैं ?
" सब साल जड़बै छियै। '' रामप्रसाद जोरदैत बाजल।
" जखन सब साल जड़बै छैं त' आखिर रावण मरै कियाक नहि छौ ? सब साल कियाक जीब जाई छौ ? कहियो सोचलहिन ? "
" ई त' हम नहि सोचलहुँ। " रामप्रसाद एहि प्रश्न कने प्रभावित भ' गेल।
“त' आखिर कहिया सोचबै ? एह कारण छौ जे रावण कहियो मरिते नहि छौ। . . . . . . ठीक छै रसीद काटि दे।"
" ठीक छै , की नाम लिखु ? "
" लिख - - - रावण। "
" रावण ? ? ? " रामप्रसाद कने बौखलायल ।
" हँ, हमर नाम रावण अछि। की सोचैं छैं की राम राम हमरा मारि देने छल ? नहि, यहां नहि छै। दरअसलमे रामक तीर हमर ढ़ोढ़ी पर जरूर लागल छल। लेकिन हम वास्तव मे मरल नहि रहि। केवल हमर शरीर मरल छल, आत्मा नहि। गीता तू पढ़ने छैं ? हमर आत्मा कहियो नहि मरि सकैत अछि। "
"त' कि आहाँ सच्चे मे रावण छी ? हमरा विश्वास नहि होइत अछि।" रामप्रसाद भौंचक होइत बाजल।
" हँ ! त' कि तोरा आश्चर्य होइत छौ ? हेबाको चाही। मुदा सत्यके नकारल नहि जा सकैत छैक। जहिया तक संसारक कोनो कोण मे अत्याचार, साम्राज्यवाद, हिंसा आ अपहरण आ की प्रद्युमन एहन ( जे गुड़गांवक रेयान इंटरनेशन स्कूल मे भेल ) जघन्य अपराध होइत रहत तहिया तक रावण जीविते रहत। " तथाकथित रावण बाजल। ": से त' छै , मुदा - - - - ।" रामप्रसाद माथ पर स' पसीना पोछैत बाजल। " मुदा की ? रे मुर्ख ! राम त" एखनो जीविते छै। ओहो हमरे जकाँ अमर छै। ओकर नीक आ हमर अधलाहक मध्य द्वन्द त' सदैव चलैत रहत। हम जनैत छी, ने नीकक अंत हेतै आ ने अधलाहक। एहि तरहेँ तोरो चन्दा के खेल चलिते रहतौ। अच्छा आब रसीद काट। "
" अच्छा जे से कतेक लिखू ? " रामप्रसाद डेराइते बाजल। लिख, पाँच हजार। की, ठीक छौ ने ? हमर भाय धन कुबेर अछि। लाखो रुपया विदेश सँ भेजैत अछि। हमरा रुपयाक की कमी ? एकटा सोनाक लंका जड़ि गेल त' की भ' गेलै ? जयवर्धनक लंका मे एखन तक अत्याचार चलिते छै ? ई ले पाँच हजारक चेक। " रावण चेक काटि रामप्रसाद के द' देलक आ दहाड़ईत बाजल --- " चल आब भाग एतय स'।"
रामप्रसाद डेराइते बंगला सँ बाहर भागल। बाहर देखैत अछि एकटा कार ठाढ़ छै आ दू टा खूंखार गुण्डा एकटा असहाय लड़कीके खिंचैत रावणक आलिशान बंगला दिस ल' ;जा रहल छै। रामप्रसाद घबरा गेल। ओ पाँच हजार रुपयाक चेक फेर सँ जेबी स' निकालि देखलक आ सोच' लागल कि ई सच्चे रावण छल की ओकर प्रतिरूप छल ? ओकरा किछ समझ मे नहि आएल। ओ ओत' स' लंक लागि भागल ओहि मे ओकरा अपन भलाई बुझना गेलैक।
रामलीला आयोजनक अध्यक्षके जखन एहि बातक पता चलल कि रामप्रसाद लग दसहजार रुपया इकट्ठा भ' गेल त' ओ दौड़ल - दौड़ल रामप्रसाद लग गेल आ कहलक ----- " रे भाई रामप्रसाद, सुनलियौ जे चन्दा मे दसहजार रुपया जमा भ' गेलौ ? चल आई राति सुरापान कएल जाए। की विचार छौ ?"
" देखु अध्यक्ष महोदय ! ई रुपया रावणक पुतला ख़रीदबाक वास्ते अछि। हम एकरा फ़ालतूक काज मे खर्च नहि क' सकैत छी। " रामप्रसाद विनम्र भाव सँ कहलक।
अध्यक्ष गरम भ' गेलाह। बजलाह --- " वाह रे हमर कलयुगी राम ! रावण जड़ेबाक बड्ड चिन्ता छौ तोरा ? चल सबटा रुपया हमरा हवाला करै, नहि त' ठीक नहि हेतौ। "
" ख़बरदार ! जे रुपया मंगलौं त' ! आहाँके लाज हेबाक चाही। इ रुपया मौज - मस्ती के लेल नहि बुझू आहाँ ? रामप्रसाद बिगड़ैत बाजल। एतै छै चन्दाक रसीद ल' क' घूम' बला छौड़ा सभक वानर सेना। चारु कात सँ घेर क' ठाढ़ भ' गेल। रामक जीत भेल। अध्यक्ष ( जे रावणक प्रतिनिधि छल ) ओहिठाम सँ भागल।
खैर ! रावणक पैघ विशालकाय पुतला खरीद क' आनल गेल आ विजयादशमी सँ एक दिन पहिनहि राईत क' मैदान मे ठाढ़ क' देल गेल। अगिला दिन खूब धूमधाम सँ झाँकी निकालल गेल। सड़क आ गली - कूची सँ होइत राम आ हुनकर सेना मैदान मे पहुँचल। जाहिठाम दस हजारक दसमुखी रावण मुस्कुराइत ठाढ़ छल। रावणक मुस्कुराहट एहन लागि छल बुझू ई कहि रहल हो कि " राम कहिया तक हमरा मारब' हम त' सब दिन जीबिते रहब। राम रावणक मुस्कुराहट नहि देख रहल छलाह। ओ त' जनताक उत्साह देखैत प्रसन्न मुद्रा मे धनुष पर तीर चढ़ौने रावणक पेट पर निशाना लगबक लेल तत्पर भ' रहल छलाह। कखन आयोजकक संकेत भेटत आ ओ तीर चलोओता। मुदा कमीना मुख्य अतिथि एखन तक नहि आएल छल। (ओहिना जेना भारतीय रेल सब दिन देरिये भ' जाएल करैत छैक ) आयोजक लोकनि सेहओ परेशान छलाह। आधा घंटा बीत गेल। अतिथि एलाह। आयोजकक संकेत भेल। आ ----- राम तुरन्त अपन तीर रावण दिस छोड़ि देलाह। तीर हनहनाईत पेट पर नहि छाती पर जा लागल। आ एहिकसँग धमाकाक सिलसिला शुरू भ' गेल, त' मोसकिल सँ पाँच मिनट मे सुड्डाह। बेसी रोशनीक संग रावण स्वाहा भ' गेल। ओकरा जगह पर एकटा लम्बा बाँस एखनो ठाढ़ छल। किछ लोक छाऊर उठा - उठा क' अपन घर ल' जाए लागल। (पता नै जाहि रावणके लोक जड़ा दैत छैक ओहि रावणक छाऊर के अपना घर मे कियाक रखैत अछि ?)
किछ लोक बाँस आ खपच्ची लेबक लेल सेहओ लपकल। ओहिमे एकटा रामप्रसाद सेहओ छल। लोक सब बाँस आ लकड़ी तोइर - तोइर क' बाँटि लेलक आ अपन घर दिस बिदा भ' गेल। रामप्रसाद बाँसक खपच्ची ल' क' रस्ता पर चलल जाइत छल कि एकाएक एकटा कार ओकरा लग रुकल आ एक आदमी ऊपर मुँह बाहर निकालि क' अट्टहास करैत बाजल - - - " की रावण जड़ा क ' आबि गेलौं ? एहि बेर ओ मरल की नहि ? हा - - - हा - - - हा - - - । " ओ वैह आदमी छल जे अपना आपके रावण कहैत पाँच हजार रुपयाक चेक देने छल। रामप्रसादक मुँह बन्न। घबराईते बाजल - - " जी - - - हाँ - - - हाँ - - - हाँ - - - , जड़ा देलियै। "
" मुदा ई बाँस आ खपच्ची कियाक ल' क' जा रहल छै ? रावण बाजल। " हँ , कहल जाईत छैक जे एहिसँ दुश्मन के मारला सँ ओकर हानि होइत छैक। " रामप्रसाद बाजल। " ठीक, त' एहि सँ लोक अपन बुराई के कियाक नहि अन्त क' दैत छैक ? एकरा घर मे रैखिक' तू सब रावणके जान मे जान आनि दैत छहक। तैं त' हम कहैत छी कि हम मरियो क' जीवित केना भ' जाएत छी ! रावण बाजल। ई सुनिते रामप्रसाद बाँस आ खपच्ची स' ओकरा हमला करबाक लेल लपकल, मुदा रावण कार चलबैत तुरन्त भागि गेल। ओ एखनो जीविते अछि।
लेखक : संजय स्वतंत्र
पुस्तक का नाम : बाप बड़ा न भइया सबसे बड़ा रुपइया
प्रकाशक : कोई जानकारी पुस्तक पर उपलब्ध नही
अनुदित भाषा : मैथिली
अनुदित कर्ता : संजय झा "नागदह"
दिनांक : 29/10 / 2017 , समय : 02 :11 am
कहानीक अनुदित नाम : रावण कियाक नहि मरैत अछि ?
Thursday, 4 May 2017
मैथिली साहित्य महासभा (ट्रस्ट) और विद्यापति डॉ० सुभद्र झा प्रेरणा मंच के तत्वावधान में बहुभाषाविद मिथिला के युगपुरुष डॉ० सुभद्र झा के सत्रहवाँ पुण्यतिथि पर पुष्पांजलि, संगोष्ठी एवं कवी सम्मलेन के आयोजन हुनकर पुण्यतिथि 13 मई 2017 के माध्यमिक शिक्षक संघ मधुबनी में दिन के 12 बजे से आयोजन अछि ,
संगोष्ठी में डॉ० झा के कृतित्व और व्यक्तित्व पक्ष पर मिथिला के दिग्गज विद्वान द्वारा विचार राखल जयत । हिनकर कृतित्व पक्ष पर डॉ० रामदेव झा, पंडित चंद्र नाथ मिश्र "अमर", डॉ शशिनाथ झा, श्री श्याम दरिहरे, डॉ कमला कान्त भंडारी, डॉ शंकरदेव झा, श्री अशोक कुमार ठाकुर अपन वक्तव्य देता । व्यक्तित्व पक्ष पर डॉ भीम नाथ झा, डॉ उमाकांत झा, डॉ धीरेन्द्र नाथ मिश्र, डॉ योगानन्द झा, डॉ० श्रीशंकर झा, डॉ खुशीलाल झा, श्री उदय शंकर झा "विनोद" डॉ महेंद्र मलंगिया और डॉ विघ्नेश चंद्र झा सहित अन्य गणमान्य विद्वान् अपन - अपन विचार रखता ।
अहि कार्यक्रम में मैथिली अकादमी पटना निदेशक कमलेश झा, कांग्रेस प्रवक्ता श्री प्रेम चंद्र झा, बीजेपी बिहार प्रवक्ता विनोद नायरायण झा, सांसद हुकुव नारायण यादव, समीर महासेठ, रामप्रीत पासवान, सुमन महासेठ, घनश्याम ठाकुर सहित कई अन्य राजनितिज्ञ और समाजसेवी सेहो भाग लेता । कार्यक्रम के अध्यक्षता कमला कान्त झा जी करता । कार्यक्रम के परिकल्पना मैसाम के संस्थापक सदस्य संजय झा " नागदह" द्वारा कायल गेल अच्छी । अहि कार्यक्रम के संयोजक पंडित श्री कमलेश प्रेमेंद्र और मैसाम के अध्यक्ष उमाकांत झा बक्शी एवं संस्था के संस्थापक सदस्य विजय झा , ब्रजेश झा , संजीव झा और राम कुमार झा , सब बुद्धिजीवि से आग्रह केला की कार्यक्रम में आबि के सफल बनाबी । संजय झा " नागदह" कहला की डॉ सुभद्र झा एक ऐहन मिथिला का विद्वान छैथि जे विद्यापति और मैथिली भाषा के विश्व पटल पर पहुँचाबै काम केला हन |
Subscribe to: Posts (Atom)


c: text/html

text:
खगड़िया । खगड़िया मे चारि अक्टूबर क बाद कखनो बीपी मंडल सेतु पर परिचालन आरंभ भ सकैत अछि। इ स्थिति गत 15 सितंबर स एक्सपेंशन गैप यथावत रहबा आ नदी क जलस्तर मे गिरावट एलाक स उत्पन्न भेल अछि। संकेत भेट रहल अछि जे सेतु पर पाया नंबर 14 स 19 तक ईट स डिवाइडर ठार कैल गेल अछि ताकि वन वे परिचालन भ सकै। एहि संबंध मे एनएच क कार्यपालक अभियंता गोपाल प्रसाद सिंह कहला जे एक्सपेंशन गैप क बढ़ोतरी नियंत्रण मे अछि आ नदी क जलस्तर मे सेहो कमी आएल अछि जाहि स वन वे परिचालन क उम्मीद जगल अछि। ओ कहला जे उच्चाधिकारी क निरीक्षण क बाद हुनकर द्वारा निर्देश भेटलाक उपरांत परिचालन आरंभ भ जाएत मुदा विभागीय सूत्र स भेटल जानकारी क अनुसार, 4-5 अक्टूबर कए एनएच क मुख्य अभियंता, पथ निर्माण विभाग क अभियंता प्रमुख समेत अन्य उच्चाधिकारी द्वारा सेतु क निरीक्षण कैल जाएत। तत्पश्चात परिचालन क अनुमति भेटत।
मुख्य पृष्ठ समाद विशेष खगड़िया क मंडल सेतु कखनो भ सकैत अछि चालू

robotstxt: allowed

filter: keep


text:
सिंघानियाके शहीद घोषणा करेबाक माँग
रोशनकुमार झा, जनकपुरधाम, फागुन २१, अरुण सिंघानिया हत्या काण्डक घटनाक अपराधीकेँ अविलम्ब पक्राउ कऽ कानूनी कारवाई करबाक माँग करैत नेपाली काँग्रेस धनुषा शुक्रदिन प्रमुख जिल्ला अधिकारी मार्फत प्रधानमन्त्रीकेँ ज्ञापनपत्र बुझौलक अछि ।mm
ओ सभ गृहप्रशासन सुरक्षा देवय असमर्थ रहल आरोप लगबैत गृहमन्त्रीक राजीनामाक माँग कएलन्हि ।
काँग्रेस धनुषाक सभापति रामसरोज यादवक नेतृत्वमे पार्टी कार्यालय सँ निकलल जुलुश नगरक विभिन्न भागकेँ परीक्रामा करैत जिल्ला प्रशासन कार्यालय पहुँच ज्ञापनपत्र बुझौने छल ।
उच्चस्तरीय न्यायिक छानवीन समिति गठन कऽ अरुण सिंघानियाक हत्याराकँे अविलम्ब कानूनी दायरामे लाउ, शान्ति सुरक्षाक व्यवस्था, सिंघानियाकेँ शहीद घोषणा कऽ परिवारकँे क्षतिपूर्ति आ सञ्चार तथा सञ्चारकर्मीकेँ विशेष सुरक्षा व्यवस्था सहितक ज्ञापनपत्रमे चारि सुत्रीय माँग कएल गेल अछि ।
तहिना धनुषाक सीडीओ सहित सुरक्षा प्रमुख सभक राजीनामाक सेहो माँग कएल गेल छल ।
इम्हर ज्ञापनपत्र ग्रहण करैत प्रमुख जिल्ला अधिकारी वेद बहादुर कार्की अनुसन्धानक घेरा छोट होइत गेल आ जल्दिए दोषी धरि पुहँचबाक बतौलन्हि । ओ घटनाक गम्भीरता बुझि धनुषा प्रशासन विशेष प्रकार सँ अनुसन्धान कऽ रहल कहैत ओ दोषीकेँ कारबाई करबाक प्रतिबद्धता जनौलन्हि । तहिना ज्ञापनपत्र सम्बन्धमे अपने केन्द्रकँे जानकारी करेवाक सेहो ओ बतौलन्हि ।
Filed under: तराई नेपाल |


text:
बुधवार, 27 जनवरी 2010
रोजनामचा
जाड फक स' छोडि देलकै त' लागल जे अहू बेर कत्ते गोटा के ई जुऐल कनकनी ल' गेलै...माने जे एखनो कत्ते लोक भोजन_वस्त्र_आवास स' वंचित जे अकाल मृत्यु के प्राप्त करैत अछि। हमरा कखनो क' डर भ' अबैत अछि,लगैत अछि जे एक दिस अरब पतिक संख्या मे वृध्धि आ दोसर दिस बी.पी.एल. क टाल...ई कोन प्रगति आ डी.जी.पी.ग्रोथ भेल?
हाल मे एकटा टी.भी.प्रोग्राम मे डा. हेतुकर झा कहलखिन जे मैथिल की भारतीय समाजक कोनो भविष्य नहि छैक कारण जे मल्टीनैश्नलक मोताबिक लोक के जीवन यापन कर' पडतै, तैं आब अहि समाज के संस्कृति नंहि रहत। एवरीथिंग इज़ फिनिश्ड। हमरा किछु वर्ष पूर्व भारत आयल फ्रांसिसी दार्शनिक देरीदा मोन पडि अयला। जे अबिते उद्घोष केलनि जे आब साहित्य मरि गेल, उपन्यास लए कोनो विषय शेष नहि रहल, आब कवि की कहता, सब किछु कहल चल गेल अछि। एकर किछुए दिनुका बाद पं.गोविन्द झा जी के हरलनि ने फुरलनि कहल्खिन जे आब मैथिली भाषा नहि बचत। एकर किछुए दिनुका बाद बी।जे.पी. सरकार एकरा मान्यता द' बैसलै।
हाल मे एकटा टी.भी.प्रोग्राम मे डा. हेतुकर झा कहलखिन जे मैथिल की भारतीय समाजक कोनो भविष्य नहि छैक कारण जे मल्टीनैश्नलक मोताबिक लोक के जीवन यापन कर' पडतै, तैं आब अहि समाज के संस्कृति नंहि रहत। एवरीथिंग इज़ फिनिश्ड। हमरा किछु वर्ष पूर्व भारत आयल फ्रांसिसी दार्शनिक देरीदा मोन पडि अयला। जे अबिते उद्घोष केलनि जे आब साहित्य मरि गेल, उपन्यास लए कोनो विषय शेष नहि रहल, आब कवि की कहता, सब किछु कहल चल गेल अछि। एकर किछुए दिनुका बाद पं.गोविन्द झा जी के हरलनि ने फुरलनि कहल्खिन जे आब मैथिली भाषा नहि बचत। एकर किछुए दिनुका बाद बी।जे.पी. सरकार एकरा मान्यता द' बैसलै।
प्रस्तुतकर्ता साकेतानन्द नवहटिया पर 7:02 am 1 टिप्पणी:
लेबल: रोज़नामचा
शनिवार, 23 जनवरी 2010
पुनः प्रयास
कोनो विद्वानक कथन मोन पडैत अछि, मनुक्ख अपना सुख लए जत्ते वस्तुक निर्माण केलक ओइ स' अधिकतर ओकरा दुःखे भेलैये, सुख कमे। हमर इंटरनेटो अहिना अछि। जहिया स' राजस्थान स' घुरलंहु
ई चारिम बेर ब्लौग लिखि रहल छी। सब बेर लाइन दगा दैत अछि, ब्लौग आधे पर रहि जाइत अछि। पता नहि, अहू बेर पोस्ट हैत कि नंहि। तैं सब के हेलो ! कहैलए ई पोस्टिंग़
ई चारिम बेर ब्लौग लिखि रहल छी। सब बेर लाइन दगा दैत अछि, ब्लौग आधे पर रहि जाइत अछि। पता नहि, अहू बेर पोस्ट हैत कि नंहि। तैं सब के हेलो ! कहैलए ई पोस्टिंग़
प्रस्तुतकर्ता साकेतानन्द नवहटिया पर 10:21 pm 1 टिप्पणी:
सदस्यता लें संदेश (Atom)


text:
मिथिला आगू बढिकय रहतः विद्यापति केन्द्र
अगस्त २२, २०१७. मैथिली जिन्दाबाद!!
आइ विद्यापति केन्द्र केर पदाधिकारी – परिकल्पक युवाद्वय देवेश प्रफूल्ल आ अनमोल सिंह सँ मैथिली जिन्दाबाद केर संपादक प्रवीण नारायण चौधरीक भेंट पर आधारित एकटा जनतब सोझाँ राखल जा रहल अछि। एहि सँ स्पष्ट अछि जे मिथिलाक पुण्य भूमि पर अवसरक संग स्रोत-साधनक कमी नहि, बस लगानीकर्ताक सक्रियता होएत देरी एतय विकासक क्रान्ति आयत ताहि मे दुइ मत नहि। कृषि, शिक्षा, स्वास्थ्य, सेवा – हरेक क्षेत्र मे अवसरक कमी नहि अछि। आउ पढू पूरा समाद।
मिथिला केँ आगू बढय सँ कियो नहि रोकि सकैछः विद्यापति केन्द्र
हम सब काफी रास विन्दु पर बात कय रहलहुँ अछि। आर ई बहुत नीक लागल जे स्वाबलंबन केर प्रसाद जन-जन धरि पहुँचेबाक लेल ‘विद्यापति केन्द्र’ मिथिलाक मूल धरातल पर बहुत रास योजना संग आगू बढि रहला अछि। सब सँ बेसी खुशीक बात जे एहि परियोजना केँ सफल बनेबाक लेल दिन-राति मेहनत कय रहला युवाशक्ति मे अपन मौलिक मातृभूमिक पिछड़ापण हँटेबाक एकटा मजबूत दृष्टिकोण देखि रहल छी। आउ देखी एक नजरि मे विद्यापति केन्द्र द्वारा आगामी समय मे कतेक पैघ आयोजन कएल जायत।
विद्यापति केन्द्र केर आगामी प्रस्तावित इवेन्ट अछि अन्तर्राष्ट्रीय विद्यापति मेगा एग्रो फेयर २०१७ केर आयोजन आगामी १४-१६ अक्टुबर, २०१७ मे होयत। एहि आयोजन मे कुल ७० देशक लगानीकर्ता, उद्योगपति, विद्वान्, मानव अधिकारकर्मी, कृषक, आदिक सहभागिता रहत। तहिना सरकारी, गैर-सरकारी, निजी संस्थान – शैक्षिक संस्थान, स्वास्थ्य सम्बन्धी संस्थान – लगभग ५००० डेलिगेट्स (प्रदर्शनी सहभागिता) एहि महत्वपूर्ण अन्तर्राष्ट्रीय मेला मे भाग लेता, केन्द्रक टीम ओहि तरहक तैयारी मे लागल अछि।
आरो विस्तार सँ एहि पर चर्चा करब, एक बेर विवरणिका सँ प्राप्त जनतब पर अंग्रेजी मे दृष्टिपात करबाक लेल निम्न विवरण अहाँ सभक जानकारी लेल राखि रहल छी।
Event: International Vidyapati Mega Agro Fair 2017
Venue: Forbesgunj, Araria.
Expected Dates: 14-16 October, 2017.
Expected Delegates: 70 Countries – Investors, Industrialists, Scholars, Humanitarian, Farmers, etc. Private and Government Companies, Non-Government Organization, Educational Institution, Hospital & Other Health Establishments – total number of stalls approx 5000
International Fair to include Agro Fair, Industrial Fair, Job Fair, Education Fair, Health Fair,
Cultural Programs & Counseling
विद्यापति केन्द्र द्वारा प्रस्तावित अन्तर्राष्ट्रीय मेला मिथिलत्व सँ विश्व परिवेश केँ कोना परिचित कराओतः ताहि पर उपलब्ध जनतब सेहो बहुत प्रेरणास्पद लागल।
Vidyapati Jagran Chetna – Vidyapati is our God – He is the only impression and supreme leader under whose shadow we live this life. On life of Vidyapati – spiritual aspects of his life, his deed, contribution, etc. All his creations (poetry) are Mantra for human life. It’s a myth that he was just a poet, the truth is that he was himself a God so Lord Shiva came to him.
Awareness for caring of Parent – Parents who have brought us on this earth are to be worshiped. They must be cared well by all offspring. Any parent deprived of love from their children should be adopted by us having similar feelings as with our own parents.
Investor and Industrial Summit – as explained above in the event part. Mithila to be showcased. Availability of resources, opportunities, etc.
Awarding the real worker: those working on ground should be awarded to motivate more people to work on real ground.
Employment: to meet the basic needs of life, employment generation is first and foremost requirement.
Initiative to stop migration: Lok Palayan is a serious problem seen in this area – the vision is to stop migration of people to other zones for work.
Direct Communication Between Government & Citizens: Having stall from government agencies and also from private sectors, people will get opportunity to understand both from very near.
Product & Service Facilitation Awareness by Brand Directly – product and brand promotion
Solving issued related with agriculture – by specialist consultants, experts, etc. More especially from the overseas agencies.
Glance of initiative like Made in Mithila, Vidyapati Knowledge, etc. – focus by the organizer on lines of few thematic visions.
Cultural Programs and other entertaining activities – expected participants from Bollywood to local artist.
A bridge among entrepreneur, farmer, retailer and all other social stakeholder – event target
A world level panorama in rural area as delegates from many countries will create impact.
Changing perception of Bihar and India, showcasing the opportunities available here.
Educational initiative and glance of future of Mithila
Religion and community cohesion
Spirituality, Culture, Peace and Showcase of combination of Mind Body Soul
परियोजनाकार – देवेश प्रफूल्ल एवम् अनमोल सिंह सँ वृहत् वार्ता सँ काफी प्रसन्नता भेटल। संगहि मिथिला राज्य निर्माण केर क्रम मे एहि तरहक परियोजना केँ सफल बनेबाक लेल सामूहिक योगदान देबाक प्रेरणा सेहो भेटल। हम सब प्रतिबद्ध छी जे अपन मातृभूमि केर सेवा मे हर समय, हर क्षण आ हर कारण सँ लागल रहब। एहि ठाम ई पोस्ट करबाक मक्सद ईहो अछि जे विद्यापति केन्द्र केर पुनीत उद्देश्य आर सपना केँ साकार करबाक लेल अपने लोकनि सेहो एहि मे जुड़ी।
Coordinator: Anmol Singh – +91-8294405229
Office: College Chowk, Forbesgunj, Araria, Bihar.
Website: www.corporatemithila.com
Email: vidyapatikendra@gmail.com
हमरा लोकनि सुपरिचित होइ जे एहि समस्त उपक्रम केर संस्थापक, प्रेरक, स्रोत आ संचालक सुप्रसिद्ध फिल्म कलाकार फूल सिंह छथि। ‘कखन हरब देखू मोर’ मैथिली फिल्म आर ‘हे भोलेनाथ’ हिन्दी वर्जन केर फिल्म जे महाकवि विद्यापति पर आधारित अछि ताहि मे स्वयं विद्यापतिक भूमिका निर्वाह कएने छथि। एतबा नहि, ओ अपन जीवन महाकवि विद्यापति केर सेवा मे समर्पित कय चुकल छथि। हिनकर सीधा मानब छन्हि जे महाकवि भगवान् केर अवतार छलाह, ताहि सँ महादेव हुनका संग रहलाह। श्री फूल सिंह जतय-कतहु पहुँचैत छथि – समस्त मानव समुदाय सँ विद्यापति केर चमत्कारिक जीवन आर भेटल प्रेरणा सँ अवगत करबैत मिथिलाक ऐतिहासिकता आ पौराणिकता केँ स्थापित करैत छथि। विद्यापति सेवा केन्द्र केर एहि पुनीत उद्देश्य केर सफलता लेल हमहुँ सब वचनबद्ध छी।


text:
द्वितीय पोस्ट
जाहि दिन हम पन्द्रह बरखक भेलौं ओकर दोसरे दिन हमर विवाह भs गेल। ओहि समय हम विवाहक अर्थ की होइत छैक सेहो नय बुझैत छलियैक। हमत मैट्रिक केर परीक्षा दs अपन पितिऔत बहिन केर विवाह देखय लेल गाम गेल रही। हमारा की बुझल छल जे हमरो विवाह भs जायत। ओहि समय हमर बाबूजी अरुणाचल (ओहि समय केर नेफा ) में पदासीन छलाह, हम रांची में अपन छोटका काका लग रहि कs पढ़ैत रहि ।
हमर पितिऔत बहिन केर विवाह भेलाक तुरंत बाद हमर बाबूजी आ छोटका काका कत्तो बाहरि चलि गेलाह, कतय गेलाह से हम नय बुझलियैय। हम सब भाई बहिन आ हमर छोटका काका के बड़की बेटी, अर्थात हमर पितिऔत बहिन सेहो हमरा सब संग गाम पर रहि गेलि, कारण हमरा सबहक स्कूल में गर्मी छुट्टी छलैक , हम सब खूब आम खाइ आ खेलाइ। मुदा हम देखि जे हमर दादी हमरा किछु बेसी मानैथ। अचानक एक दिन भोर में जखैन हम उठलौं त देखैत छी जे सब कियो व्यस्त छैथ। हमर दादी सब काज करनिहार सब के डाँटि रहल छलीह, कहैत छलीह " आब समय नय छैक, जल्दी जल्दी काज करय जो"। हमरा किछु नय फ़ुराइत छल जे ई की भs रहल अछि। हमरा देखिते हमर दादी कहलैथ "हे देखियौ, अखैन तक ई त फराके पहिर कs घूमि रहल छैथ"। हमरा किछु बूझय में नय आबि रहल छल जे ओ की बजैत छलीह तखैन हमरा ध्यान आयल जे शायद हमर जन्मदिन काल्हि छैक ताहि दुआरे दादी कहैत हेतीह हमरा चिढाबय के लेल।ओ सब दिन कहैत छलीह जे अय बेर जन्मदिन में अहाँ के साड़ी पहिरय पड़त, आ हम चिढ जायत छलिअय। ई सब सोचिते छलौं ताबैत देखलियय जे छोटका काका आंगन दिस आबि रहल छलाह। हुनका संग हमर बाबा सेहो छलाह । ओ दुनु गोटे दलान पर स आबि रहल छलाह , से बाबा के देखला स बुझय में आबि गेल । हुनका सबके देखिते हमर माँ आ दादी दुनु गोटे आगू बढ़ि क हुनकर स्वागत केलैथ, आ माँ के कहैत सुनलियैन्ह "आब कहू जल्दी स लड़का केहेन छथि"। हमरा किछु नय बुझना जाइत छल, ताबैत हमर काका हमरा दिस देखलैथ आ देखिते देरी कहलैथ अरे तोहर बियाह ठीक कs क आयल छियो मिठाई खुआ।
हम त एकदम अवाक् रहि गेलौं, हम ओतय सs भागि क अपन कोठरी में आबि बैसि क सोचय लगलियै, आब की होयत हम त अपन दोस्त सब के कहि कs आयल रहि जे अपन दीदी के बियाह में जा रहल छी , ओ सब की सोचत। हमरा एतबो ज्ञान नही छल जे हम बियाहक विषय में सोचितौं , हमरा चिंता छल जे दोस्त सब चिढायत।खैर, कनि कालक बाद सs हमर भाय बहिन सब खुशी खुशी हमरा लग अबैथ, आ सब गोटे खुशी खुशी कहैथ," हम सब नबका कपड़ा पहिरबय"। ओ सब तs आर बहुत छोट छोट छलैथ, हमही सबस पैघ छी।
हमर काका जल्दी जल्दी स्नान ध्यानक बाद भोजन क तुरंत चलि गेला, पता चलल जे ओ बरियाती आनय लेल गेलाह। ओहि दिन, दिनभरि सब व्यस्त छलैथ। हम अपन माँ के व्यस्त देखियैन्ह परंच खुश नय लगलीह । भरि गामक लोकक एनाइ गेनाइ लागल छलय। दोसर दिन भोरे हमर बाबूजी अयलाह । हुनका चाय देलाक बाद आ हुनका स गप्प केलाक बाद माँ के हम प्रसन्न देखलियैन्ह। ताबैत धरि हमहू बूझी गेल छलियैय जे आब सत्ते हमर विवाह भ रहल अछि, आ हमरा दोस्त सब सं बात सुनइये पड़त, आ ओ सब चिढायत तकरा s हम नहि बचि सकैत छी। ओहि दिन हमर जन्मदिन सेहो छलैय, साँझ में दादी के मोन रहि गेलैंह आ हमरा साड़ी पहिरय पड़ल।
खैर हमर विवाह बड़ धूम धाम स भेल आ हम तेहेन लोकक जीवन संगनी बनलों जे हमर जीवन धन्य भ गेल।
क्रमशः ...............


text:
हिंदी फिल्म के सुपरस्टार... करोड़ों लोक के दिल के धड़कन शाहरुख खान जखन अमेरिका के नेवार्क एयरपोर्ट पर पहुंचला त सोचला जे भारत जैसन स्वागत एहि ठाम सेहो होएत. लोक के भीड़ होएत... फूलमाला लsक स्वागत होएत. ऑटोग्राफ लेबय वाला होताह. मुदा ई कि ? सुपरस्टार... वीवीआईपी मेहमान के एहन स्वागत ? हुनका दू घंटा सं बेसि देर तक हवाई अड्डा पर रोकल गेल. पचासों तरहक सवाल पूछल गेल. जान-पहचान के लोक के फोन नंबर मांगल गेल...फेर हुनका सभ सं ओकर वेरिफिकेशन कराएल गेल...दिल्ली सं लsक अमेरिका तक कतेक फोन-फान भेल... कतेक फोन घनघनाएल तखन बाहर अएला.
अमेरिकी अधिकारी के शाहरुख खान लाख कहैत रहलखिन्ह जे हम बॉलीवुड के सुपरस्टार शाहरुख खान छी... हम एहिठाम स्वतंत्रता दिवस समारोह मे शामिल होए लेल आएल छी. हुनका सभ पर कोनो असर नहि पड़लन्हि. ओ त बस एतबे कहैत रहलाह ई शाहरुख कोन है भाई ? जखन पूर्व राष्ट्रपति ओर केंद्रीय मंत्री के ओना नहि छोड़लिअ त तू के छ ?
शाहरुख खान के संग ई बर्ताव हुनका नाम के संग खान होबा के कारण भेल. ओ त शाहरुख छलाह जे जल्दीए छुटि गेलाह... आम लोक रहता त कई दिन के लेल हिरासत मे रहय के लेल मजबूर छलाह. शाहरुख जल्दी छुटला ओहो एहि लेल जे ओ एक घंटा बाद फोन करय के एकटा मौका मिलला पर झट द कांग्रेस नेता राजीव शुक्ला के फोन लगा देलखिन्ह. एकर बाद राजीव शुक्ला जी मोर्चा संभाललाह... अमेरिकी दुतावास... भारतीय दुतावास के अधिकारी सभके बतएलखिन्ह जे ओ भारत के बड़का अभिनेता... एक्टर छथिन्ह. दस ठाम सं दबाव पड़ल. तखन किछ काज भेल.
ई पहिल बेर नहि अछि जे कोनो भारतीय के संग एहन गप भेल अछि. किछिए दिन पहिने पूर्व राष्ट्रपति एपीजे अब्दुल कलाम के संग सेहो अमेरिकी एयरलाइंस दुर्व्यवहार कएने छल. मुदा पूर्वराष्ट्रपति के संग ओ बर्ताव कोनो विदेश मे नहि भारत मे भेल छल. आओर अहांक विमानन मंत्रालय कई मास धरि ओहि मामला के दबौने रहल. एहि सं पहिने पूर्व रक्षामंत्री जॉर्ज फर्नांडिस के संग सेहो फ्रिस्किंग कएल गेल छल. कपड़ा सभ उतरबा लेल गेल छल. एहि सं पहिने साउथ फिल्म के स्टार ममूटी...बॉलीवुड के नील नितीन मुकेश आओर कई फिल्म स्टार के संग अमेरिका मे एहन गप भ चुकल अछि.
स्वतंत्रता दिवस के दिन शाहरुख के अपमान
जे होए आब शाहरुख खान के अगिला फिल्म ‘माई नेम इज खान ’ हिट समझु. एकर बेसि शूटिंग अमेरिके मे भेल अछि. करन जौहर के एहि फिल्म के फॉक्स स्टूडियो के संग रिकॉर्ड डील भेल अछि.
ई सभ सरकार के लचर रवैया के कारण अछि. ओतेक मामला होएत रहैत अछि आओर सरकार के अधिकारी अंकल सैम के डरे मुंह नहि खोलैत छथिन्ह. ओना एहि बेर सूचना प्रसारण मंत्री अंबिका सोनी जी मुंह खोललीह अ . कहलीह जे हमरा संग जे एहन बर्ताव करय... ओकरो संग ओहने बर्ताव करबाक चाही. मुदा अंबिका जी के ई बयान देबय सं पहिने सरकार... पार्टी के रुख देख लेबाक चाही छलन्हि. किएक एतेक गंभीर त सरकार कहिओ नहि रहल... देशक नेता... वीवीआईपी लोक के बदनामी होएत रहल... विद्यार्थी सभ विदेश मे पीटाएत रहल मुदा सरकार सुतल रहल.
पुरनका सभ मामला के तरह एहि बेर सेहो किछ ठाम विरोध होएत... पुतला जलाएल जाएत... सभा संगत होएत... दस तरहक बयान आएत... फेर मामला ठंडा जाएत. फेर ओहिना के ओहिना. फेर एहन कोनो मामला होएत त फेर ओहे बात. भारत के लोक के त एकर आदत पड़ि गेल छै. कि सच छै कि नहि. अहां के कि लगैत अछि ?


text:
अषाढ ३ गते,नेपाल आयल निगम शुक्रक रातिसँ लागू होबजका पेट्रोलिमय पदार्थके भाउ घटौलकअछि । पेट्रोल, डिजेल आ मट्टितेलके भाउ प्रतिलिटर १ रुपैयाँ ५० पैसा घटौने निगमके प्रवक्ता सीताराम पोखरेल जानकारी देलनिअछि ।
आब पट्रोल प्रतिलिटर एकसय रुपैयाँमे पाओत तँ डिजेल आ मट्टितेल ७६ रुपैयाँ प्रतिलिटरमे पाओत । निगम खाना पकाबबला ग्यासके भाउमे कोनो फेर बदल नै कएनेअछि । ग्यासके प्रति सिलिण्डर १३ सय ५० रुपैयाँ अछि । नेपालके पेट्रोलियम पदार्थ देबबला भारतीय आयल कर्पोरेशन तय कएने मूल्यके आधारमे नेपाल आयल निगम स्वचालित मूल्य लागू करति हरेक १५–१५ दिनमे मूल्य समायोजन करके कह्लाकऽबादो करिब १० महिनाबाद पट्रोल, डिजेल आ मट्टितेलके भाउ घटलअछि ।
मूल्य समायोजन नै कएलाके कारण निगम पछिल्लका किछ महिनामे मासिक ३४ करोड रुपैयाँ नाफा कमबति आएलछल । निगम नाफासँ कर्मचारीसभके बोनस देबके समेत तयारी कऽरहलअछि ।
पेट्रोल, डिजेल आ मट्टितेलके भाव घट्ल,ग्यासके भाव यथावते0
अषाढ ३ गते,नेपाल आयल निगम शुक्रक रातिसँ लागू होबजका पेट्रोलिमय पदार्थके भाउ घटौलकअछि । पेट्रोल, डिजेल आ मट्टितेलके भाउ प्रतिलिटर १ रुपैयाँ ५० पैसा घटौने निगमके प्रवक्ता सीताराम पोखरेल जानकारी देलनिअछि ।


text:
लखीसराय : मुख्यमंत्री नीतीश कुमार जिला क सूर्यगढ़ा स्थित प्रखंड कार्यालय क मैदान स वीडियो कान्फ्रेसिंग क माध्यम स राज्यक 33टा जिला मे एरियल सर्वे कार्य क शुभारंभ केलथि। एहि अवसर पर कुमार कहला जे एकर माध्यम स सर्वेक्षण आ बंदोबस्ती क कार्य तीन साल मे पूरा भ जाएत। फेर अगिला पांच साल मे चकंबदी क कार्य पूरा क लेल जाएत। हवाई सर्वेक्षण क कारण इ काज तीन साल मे पूरा भ सकत। ओ कहला जे एहि काज कए पूरा भ गेलाक बाद बिहार मे भूमि विवाद क समस्या बहुत हद तक समाप्त भ जाएत।
स्थानीय केआरके मैदान मे आयोजित एकटा अन्य जनसभा कए संबोधित करैत ओ कहला जे बिहार क 76 फीसदी आबादी आइ कृषि पर निर्भर अछि आ सरकार कृषि आ किसान कए सुदृढ़ बनेबा लेल कईटा योजना चला रखने अछि। सरकार क प्रयास क परिणाम अछि जे आइ राज्य मे कृषि उत्पादकता तेजी स बढ़ल अछि। ओ कहला जे बिहार क वार्षिक योजना आकार महज 4 हजार करोड़ छल जेकरा राजग सरकार बढ़ा कए 34 हजार करोड़ क देलक अछि।
मुख्यमंत्री प्रदेश क समावेशी विकास क संकल्प लैत कहला जे राज्य क जनता हुनका पर विश्वास केलक अछि, ओ कोनो स्थिति मे एहि विश्वास कए टूटए नहि देताह। मुख्यमंत्री कहा जे आब बिहार जागि चुकल अछि आ विकास क पैघ छलांग लगेबा लेल तैयार अछि। मुख्यमंत्री कहला जे बिहार कहियो नरसंहार, फिरौती, हत्या आ लूट क घटना लेल बदनाम छल, मुदा आइ अमन-चैन आ विकास लेल देश-विदेश मे अलग पहचान बना चुकल अछि। श्री कुमार सभा मे उपस्थित मुंगेर क सांसद आ अपन पुराने सहयोगी राजीव रंजन सिंह दिस तकैत कहला जे श्री सिंह सेहो हुनसा स रूसल छलाह, मुदा कहिया धरि हमरा स रूसल रहि सकैत छलाह। आइ हमर संग छथि। भ सकैत अछि हमरा स कोनो गलती भ गेल हुए, मुदा गपशप स सबटा मामला सुलझैत अछि। ललन सिंह सेहो एहि अवसर पर कहला जे नीतीश संग जे विवाद छल ओ खत्म भ गेल। हम एक दोसर कए बुझबाक कोशिश कैल, आब हम सब एक छी।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
शुरू भेल 33टा जिला मे एरियल सर्वे
लखीसराय : मुख्यमंत्री नीतीश कुमार जिला क सूर्यगढ़ा स्थित प्रखंड कार्यालय क मैदान स वीडियो कान्फ्रेसिंग क माध्यम स राज्यक 33टा जिला मे एरियल सर्वे कार्य क शुभारंभ केलथि। एहि अवसर पर कुमार कहला जे एकर माध्यम स सर्वेक्षण आ बंदोबस्ती क कार्य तीन साल मे पूरा भ जाएत। फेर अगिला पांच साल मे चकंबदी क कार्य पूरा क लेल जाएत। हवाई सर्वेक्षण क कारण इ काज तीन साल मे पूरा भ सकत। ओ कहला जे एहि काज कए पूरा भ गेलाक बाद बिहार मे भूमि विवाद क समस्या बहुत हद तक समाप्त भ जाएत।


text:
सोमवार, 18 अक्तूबर 2010
....डाला डूली घर करू....
राष्ट्र मंडल खेलक समापनक बाद ओहिना लागि रहल छै जेना बेटिक बियाह्क बाद लगै छै। ओहेने गप्पो सुरू भ' गेलैये । जेना---"बरियातीके एक टा मधुर नंहिये परसल गेलै...तेना ओलवा-दोलवा उठा दै जाइ छथिन
जे ककरो कोनो होश रहै छै ?" तहिना आरोप आ प्रत्यारोपक दौर चलि रहलैये । सत्तरि हजार करोड रुपया कोनो कम नंइ होइ
छै। एत्ते मे त' कैक टा कल्याणकारी योजना के कैल जा सकै छलै । राष्ट्र मंडल खेल क' क' बांहि पुजेला स' की भेटल ? कोन तमगा ? यैह जे हमरा लोकनि अंग्रेजक सबल ग़ुलाम छी ? एखनो गोरका मुंहबला बानर के बनर नकल करैमे हमरा लोकनि गौर्वान्वित अनुभव करिते छी ! ई हमरा लोकनि के जीन्स मे मिझ्झड भ' गेल अछि । अंग्रेजक कि पश्चिमी देश जेना
करत, हमरो लोकनि ठीक ओहिना करब । जखन ग़ुलाम रही तखनि त'अंग्रेजे जेकां मुंह टेढ क' क' हिंदी नामक उच्चारणो करैत रही । फलस्वरूप, राम भ' गेला रामा---आ कृष्ण भ' गेला कृष्णा । अंग्रेज गेल। तकरो साठि साल भेलै । एत्ते दिन मे त' सब चेत जाति अछि---हमरा सब कियै अंग्रेजक दाढी कुडियेबा लेल एना धत-धत करैत रहै छी ?
जे ककरो कोनो होश रहै छै ?" तहिना आरोप आ प्रत्यारोपक दौर चलि रहलैये । सत्तरि हजार करोड रुपया कोनो कम नंइ होइ
छै। एत्ते मे त' कैक टा कल्याणकारी योजना के कैल जा सकै छलै । राष्ट्र मंडल खेल क' क' बांहि पुजेला स' की भेटल ? कोन तमगा ? यैह जे हमरा लोकनि अंग्रेजक सबल ग़ुलाम छी ? एखनो गोरका मुंहबला बानर के बनर नकल करैमे हमरा लोकनि गौर्वान्वित अनुभव करिते छी ! ई हमरा लोकनि के जीन्स मे मिझ्झड भ' गेल अछि । अंग्रेजक कि पश्चिमी देश जेना
करत, हमरो लोकनि ठीक ओहिना करब । जखन ग़ुलाम रही तखनि त'अंग्रेजे जेकां मुंह टेढ क' क' हिंदी नामक उच्चारणो करैत रही । फलस्वरूप, राम भ' गेला रामा---आ कृष्ण भ' गेला कृष्णा । अंग्रेज गेल। तकरो साठि साल भेलै । एत्ते दिन मे त' सब चेत जाति अछि---हमरा सब कियै अंग्रेजक दाढी कुडियेबा लेल एना धत-धत करैत रहै छी ?
प्रस्तुतकर्ता साकेतानन्द नवहटिया पर 1:02 am
सदस्यता लें टिप्पणियाँ भेजें (Atom)


text:
बिहार म' गंगा, सोन, पुनपुन, घाघरा, कोसी आर आन नदि सभ मेँ पैनक स्तर बढला सँ आयल बाढ़ि म'12 जिलाक 1,934 गाम केँ 31.33 लाख लोग प्रभावित भेल अछि। प्रभावित जिला मेँ बक्सर, भोजपुर, पटना, सारण, मुंगेर, वैशाली, बेगूसराय, समस्तीपुर, लखीसराय, खगड़िया, भागलपुर आर कटिहार शामिल अछि। एक आधिकारिक विज्ञप्ति म' बताओल गेल अछि कि 3.44 लाख लोग क' बचाओल गेल अछि। 433 शिविरक व्यवस्था कायल गेल अछि, जाहि मेँ 1.74 लाख लोग सभ केँ शरण देल गेल अछि।
मुख्यमंत्री नीतीश कुमार बाढ़ि सँ प्रभावित लोग लेल लगाओल गेल राहत कैंप केँ दौरा केलनि आर राहत व्यवस्था ठीक नै होयबाक कारण अधिकारि सभ पर खूब तमसेलनि।


text:
बिहार के राज्यपाल रही चुकल रामनाथ कोविंद राष्ट्रपति बनलाक बाद पहिल बेर बिहार आएब रहल छथि। प्राप्त जानकारी केर मुताबिक कृषि रोडमैप मे फसल केर संगे संग मत्स्यपालन, पशुपालन, सहकारिता जेहन क्षेत्र मे तरक्की केर अपार संभावना अछि आओर ऐना मे राष्ट्रपति के ई दौरा महत्वपूर्ण मानल जे रहल अछि।
प्राप्त खबैर केर मुताविक बिहार केँ पूर्व राज्यपाल आओर वर्तमान राष्ट्रपति रामनाथ कोविंद आय11.25 बजे विशेष सेवा विमान सँ पटना पहुंचता। कार्यक्रम केर संबंध मे भेटल जानकारी केर मुताबिक 11.45 बजे कोविंद राजेंद्र बाबू केर प्रतिमा पर माल्यार्पण करता।
कृषि फीडर केर शुरुआतक लेल रामनाथ कोविंद दिन के करीब 12 बजे कन्वेंशन सेंटर पहुंचता। कार्यक्रम के बाद राष्ट्रपति 1.05 बजे जय प्रकाश नारायण केर प्रतिमा पर माल्यार्पण करता। बताओल जे रहल अछि कि कार्यक्रम के बाद राष्ट्रपति सीधा राजभवन पहुंचता आओर फेर 3.30 मिनट पर दिल्ली लेल रवाना भ' जेता।


text:
स्वर्गीय सर आशुतोष मुखर्जी - कुलपति कलकत्ता विश्वविद्यालय
स्वर्गीय ज्योतिषाचार्य पंडित श्री कृष्ण मिश्र - कलकत्ता विश्वविद्यालय
स्वर्गीय ज्योतिषाचार्य श्री बबुआजी मिश्र
स्वर्गीय कुमार "गंगा नन्द सिंह
वकील पंडित व्रज मोहन ठाकुर - पुरैनिया निवासी
स्वर्गीय पंडित खुद्दी झा - ग्राम कोइलख - प्रथम मैथिली व्याख्याता
स्वर्गीय बाबू गंगा पति सिंह - खण्डबला कुलोत्पन्न - प्रथम मैथिली व्याख्याता
राजा स्वर्गीय टंकनाथ चौधरी - रजौरक राजा - प्रथम मैथिली व्याख्याता के द्रव्य देनिहार
स्वर्गीय राजा कीर्त्यानन्द सिंह - बनैलिक राजा - प्रथम मैथिली व्याख्याता के द्रव्य देनिहार
पंडित श्री कृष्ण मिश्र - मैथिली लेखक - म० म ० मुरलीधर झाक शिष्य
माधव मिश्र - एम. ए. मैथिली
गोकुलदास झा - चक्रवर्ती - दिनाजपुर - एम. ए. मैथिली
डॉ माहेश्वरी सिंह "महेश " - भागलपुर- एम. ए. मैथिली
श्री जयदेव मिश्र - एम. ए. मैथिली
स्वर्गीय पंडित मधुसूदन झा - मैथिली हितसाधन के प्रकाशक
पंडित श्री मुरलीधर झा - मिथिलामोद के प्रकाशक
पंडित श्री अनूप मिश्र - म० म ० मुरलीधर झाक शिष्य
पंडित श्री सीताराम झा - म० म ० मुरलीधर झाक शिष्य
स्वर्गीय उपेन्द्र नाथ झा -
श्री हरिकांत झा बकसी मोद
डॉ कांचीनाथ झा किरण
म० म० पंडित बालकृष्ण मिश्र - हिन्दू वि० वि० के आचार्य
महामना पंडित मदनमोहन मालवीय - हिन्दू वि० वि० के उप - कुलपति
सर जओर्ज गियर्सन - प्रथम मैथिली व्याकरण लिखनिहार
महाराज लक्ष्मीश्वर सिंह
कवि चंदा झा
पंडित विष्णु कांत झा - मिथिला मिहिर के पहिल संपादक
जगदीश्वर ओझा - मिथिला मिहिर के दोसर संपादक
श्री सुरेन्द्र झा "सुमन " - मिथिला मिहिर संपादक
पंडित शशिनाथ चौधरी - मैथिल महासभा के प्रथम मंत्री
श्री भोला नाथ झा - मैथिल महासभा के दोसर मंत्री
म० म० डॉ सर गंगा नाथ झा
म० म० डॉ उमेश मिश्र
रायबहादुर जयानंद कुमार
पंडित सिद्धिनाथ मिश्र
पंडित जीवनाथ राय
रायबहादुर रामलोचन शरण
श्री सूर्य नारायण सिंह
पंडित रघुनन्दन झा
श्री तंत्र नाथ झा
श्री सुरेन्द्र नाथ मजूमदार - मैथिलीक स्वीकृत्यर्थ प्रस्तावक - पटना वि० वि० में मैथिली लेल
श्री अतुलानन्द सेन - समर्थक
श्री राधा कृष्ण झा - विरोधी - प्रस्ताव पास नहि भेल
मैथिल छात्र समिति - मुजफ्फरपुर जे मैथिली के बढ़ेबालेल काज केलक - थोरवे दिन चलल , मुदा मैथिल छत्रक मोन में ए भावना आनि देलक जे हमर भाषा मैथिली थिक.
म० म० मुकुंद झा
कवीश्वर बद्रीनाथ झा
पंडित देवी कांत ठाकुर
स्वर्गीय हरगोविन्द चौधरी एम. ए . हिंदी प्रथम , सुवर्ण पदक प्राप्त - मैथिलीक प्रस्तावक
प्रो० डॉ अनत प्रसाद - समर्थक
डॉ जनार्दन मिश्र , संस्कृत आ हिंदी व्याख्याता - विरोधी , प्रस्ताव पास नहि भेल
डॉ कामेश्वर सिंह - दरभंगा महाराज
श्री श्याम धारी लाल
श्री चंद्रशेखर प्रसाद
श्री नारायण सिंह
डॉ धर्मेन्द्र ब्रम्हचारी शास्त्री
श्री कृपानाथ मिश्र
आचार्य रामलोचन शरण
श्री दिवाकर झा - पटना वि० वि० अर्थशास्त्र विभागाध्यक्ष , मैथिली आंदोलन के नेता
डॉ सुधाकर झा - प्रो० पटना वि० वि०
प्रो० आर्मर साहब - जी० बी० कॉलेज , मुजफ्फरपुर
बनर्जी शास्त्री - संस्कृत विभागाध्यक्ष, पटना कॉलेज
मैथिली साहित्य परिषदक स्थापना - खुल्लम खुल्ला समर्थन
क्रमशः .... में अपनेक संग चाही .....


text:
पटना। 13 जनवरी। प्रधानमंत्री मोदी के बिहारक दौरा के बाद मानव श्रृंखला मे शामिल होयबाक फैसला बीजेपी केलन्हि अछि। नीतीश कुमार दही-चूड़ा से राजनीतिक खाई क' भरबाक कोशिश क' रहल छैथ। एनडीए से अलग भेलाक बाद पहली बेर नीतीश कुमार बीजेपी नेता लोकनि के दही-चूड़ा खयबाक न्यौता देलन्हि अछि। दरअसल, जेडयू हर मकर संक्रांति के अवसर पर दही-चूड़ा के भोजक आयोजन करैत अछि।
एहि बेर सेहो आयोजन कायल जे रहल अछि। आयोजन केर जिम्मेवारी जेडयू के प्रदेश अध्यक्ष वशिष्ठ नारायण सिंह केर ऊपर अछि। ओ लगातार एहि तैयारी मे भिरल छैथ। वशिष्ठ नारायण सिंहे बीजेपी नेता लोकनि के दही-चूड़ा लेल नोत भेजलन्हि अछि। एनामे आब सभक नज़र बीजेपी पर टिकल अछि की बीजेपी नोत स्वीकार करतैन्ह वा नहि। जेडयू के एहि नोत पर बिहार मे फेरसे सियासी अटकलबाजी तेज भ' गेल अछि।


text:
Monday, 21 April 2014
Teachers and students show black flags to CM Nitish Kumar
किसी की रैली में भीड़ देखकर ये नहीं कहा जा सकता की उपस्थित जनता समर्थक ही है - इस बात का प्रमाण आपको इस विडिओ में मिल सकता है ध्यान से देखें
मिथिलावासी थोड़ा इस पर भी विचार करे .......
Friday, 18 April 2014
मैथिल मानलन्हि मैथिली के बात
मैथिली - यौ अरिकंचन के पात पर पाइनक बून्द रुकै छै ?
मैथिल - नै !
मैथिली - ओकरा में एकटा विशिष्ट गुण होइत छैक - जे ओकरा पर कतवो पाइन हरायब ओ एको बून्द नै राखत
मैथिल - तँ अहाँ के की बुझैया जे हमरा में कोनो गुण नै अछि - हम ओकरो सँ दू कदम आगू छी ,कियो पि एच डी केने हेता अपना लेल
मैथिली - से त' ठीक कहै छी - मुदा हम सब कोनो घास -पात छी जे एहन गुण राखु , हमरा सब
के सोचबाक चाही
मैथिल - से की हम असगरे सोचु
मैथिली - नै यौ - लेकिन अहाँ अप्पन जिम्मेबार छी, की दुनिया के ?
मैथिल - चलु अहाँ कहै छी त हमहुँ दोसर मैथिल के बात सुनब, आ अहाँ के बात दोसरो के कहब - जे घास - पात जँका बात व्यवहार छोरु, आ मनुक्खक श्रेणी में आबि एक दोसर के बात बुझबाक कोशिश करू.
संजय झा "नागदह"
दिनांक : १८/०४/२०१४
Subscribe to: Posts (Atom)


text:
मैथिली चित्रकथा
आठ वर्ख पहिने ‘मैथिली’ भारतीय संविधानक अष्टम अनुसूचीमे शामिल कएल गेल। कतिपय हर्षित भेलहुँ जे हमरो भाखाकेँ वैधानिक अस्तित्व देल गेल। मोने-मोन ओहि सभ गोटेक प्रति कृतज्ञता आ मंगल कामना करैत छलहुँ जनिक प्रयाससँ ई काज भेल। मुदा! एकटा कचोट अर्न्तमनकेँ हिलकोरि रहल छल जे आगॉं की हएत? अपन भाखाक भविष्य नीक नहि देखि रहल छलहुँ।
एहि व्यथाक सभसँ पैघ कारण छल हमरा सबहक भाषा साहित्यकमे कोनो क्रांतिक आश नहि नजरि आवि रहल छल। वर्तमान पीढ़ी मातृभाषासँ दूर भऽ रहल छलाह। अगिला पीढ़ीक गप्प की कहू? कतेक नेनाकेँ ओलती, चिनुआर, थान, छान-पग्घाक अर्थ बूझल अछि? जौं कोनो अभिभावकसँ पूछैत छी जे नेनासँ अपन वयनामे गप्प किए नै करैत छी तँ जवाब भेटैत अछि जे स्कूल जाएत तँ हिन्दी आ अंग्रेजी नहि बूझत तेँ अखनेसँ सिखा रहल छी। नेनोमे चेतना नहि किएक तँ वाल-साहित्य मैथिलीमे लिखले नहि गेल। जौं किछु अछि तँ ओकर अर्थ कतेक नेना बूझैत छथि। महान लेखक वा कविक श्रेष्ठ भाषामे लिखल रचना हम नहि बूझैत छी तँ हमर धीया-पूता कोना बूझतथि? एहि मध्य मैथिलीमे विदेह-सदेहक पदार्पण भेल। नव रूप, नवल सोच आ सकारात्मक दृष्टिकोणक संग। मौलिक विन्दुपर रचना होअए लागल। उपेक्षितकेँ नव आश भेटल। साहित्य आन्दोलनक एकटा परिणामक चर्च हम पाठकसँ कऽ रहल छी- मैथिली चित्रकथा- श्रुति प्रकाशन दिल्ली द्वारा विदेहक सौजन्यसँ ई पोथी सन् २००८मे बहराएल। एहि पोथीक लेखिका छथि श्रीमती प्रीति ठाकुर। हिनक ई दोसर रचना थिक। विषय पूर्णत: नव, बाल साहित्यक चित्रकथा। हम एहिसँ पूर्व एहि विषयक पोथी मैथिलीमे नहि देखने छलहुँ। एकरा रचना नहि कहल जा सकैछ, किएक तँ एहिमे कोनो साहित्यक सृजन नहि, लोक कथा आ जन-श्रुति जे मिथिलामे पहिनेसँ सुनल जा रहल छल ओकरा चित्रक संग चर्च कएल गेल अछि। एहि प्रकारक जन श्रुति गाम-गाममे बूढ़-पुरानक मुँहसँ बाजल जाइत छल मुदा आव विलीन भऽ रहल अछि। ओहि विलुप्त विषयपर चित्रकथा लिखि प्रीति जी बड्ड नीक काज कएलनि। एहि पोथीमे जे विशेष आ नव सकारात्मक पक्ष देखलहुँ ओ अछि- विषयक आ कथाक चयन। सम्पूर्ण मिथिला एहिमे समाएल छथि। सभ जाति समाजक लोक-कथाक चित्रण कएल गेल अछि। मोती दाइ कथामे रजक जातिक निष्ठाक चित्रण तँ राजा सलहेसमे दूधवंशीक भावनाक व्याख्या। मिथिला दरवारक वोधि-कायस्थक गंगा लाभ मनोरम लागल। बहुरा गोधिन आ नटुआ दलाल बेगूसरायक लोक कथा थिक। पहिने लोकक मानसिकता छल जे बेगूसरायक लोक मैथिली भाषी नहि छथि। हमरो मर्म होइत छल किएक तँ हमर मातृक बेगूसरैए जिलामे अछि। एहि कथाकेँ पढ़ि तिरहुतिया आ दछिनाहाक भेद हियासँ मेटा गेल।
हमरा सबहक समाजक एकटा उपेक्षित जाति छथि- मुसहर। मुसहरोमे दूटा आदर्श पुरूष भेल छलाह दीना आ भद्री। ओहि दीना भद्रीक कथा बड्ड नीक लागल। पहिने बूझैत छलहुँ जे तपस्वी वनवाक लेल वौद्धिकता आ भौतिकता पैघ मापदंड थिक, मुदा आव ई भ्रम दूर भऽ गेल। एहि प्रकारे बहुत रास कथाक चित्रण कएल गेल अछि।
एकबेरि आदरणीय जगदीश प्रसाद मंडल आ बेचन ठाकुर जीक रचना पढ़ि हम लिखने छलहुँ जे ‘विदेह मैिथली साहित्य आन्दोलन’ मैथिली पर लागल जातिवादी कलंककेँ धो देलक। जौं ई गप्प सत्य अछि तँ ओहिमे एहि पोथीक भूमिकाकेँ नहि नजरि अंदाज कऽ सकैत छी। वर्तमान पीढ़ीक लेल प्रेरणादायी आ अगिला पीढ़ीकेँ मैथिलीक प्रति सिनेह जगावए लेल ई पोथी प्रासंगिक अछि। भाषा संपादन नीक लागल। िचत्रक स्तर बड़ सुन्नर आ व्यापक अछि। श्रुित प्रकाशन सेहो धन्यवादक पात्र छथि। नीक कागतक प्रयोग कएलन्हि आ चित्रक रंग संयोजन सेहो सेहंतित लागल।
अंतमे हम प्रीति जीकेँ धन्यवाद दैत छिअनि जे हमरा सबहक बीच एकटा झॉंपल विषएपर लेखनीक प्रयोग कएलनि। आगाँ सेहो हम आशा करैत धन्यवाद ज्ञापन करैत छी।
पोथिक नाम- मैथिली चित्रकथा
प्रकाशन वर्ष- २००९


text:
शिल्पी क' अगवा करबा म' असफल रहल दबंग सभ हुनकर निर्मम हत्या क' देलक, जाहिक F.I.R दर्ज नहि भ' रहल छल। एहिबातक खबैर अंतरराष्ट्रीय मैथिली परिषद केर अध्यक्ष शैलेन्द्र मिश्र क' भेटल, शैलेन्द्र मिश्र अप्पन पूरा टीमक संग विसरख थाना पर दबाव बना F.I.R दर्ज करा धरा 302 केर तहत गुनाहगार क' गिरफ्तार करा जेल मे बंद करौलनि।
कैल्हि शिल्पी केर आत्माक शांति लेल हुनका आवास पर अंतरराष्ट्रीय मैथिली परिषद द्वारा शोक सभा केर आयोजन कायल गेल आओर मोमबत्ती जड़ा हुनकर आत्मा केर शांति प्रार्थना कायल गेल। अंतरराष्ट्रीय मैथिली परिषद केर अध्यक्ष शैलेन्द्र मिश्र कहलनि कि ग्रेटर नोएडा मे भेल एहि निर्मम हत्या केर विरोध मे आगामी रवि दिन 5 बजे केंडल मार्च निकालल जायत। आगा ओ बच्ची क' न्याय दिएबाक संकल्प लैत समस्त नोएडा दिल्ली एनसीआर केर मिथिलावासी सँ अपील केलनि कि आगामी रवि दिन तिगरी गोलचक्कर ग्रेटर नोएडा मे बच्ची केँ नाम सँ सांझ 5 बजे होमै बला केंडिल मार्च मे बेसी सँ बेसी संख्या म' उपस्थित भ' एक गरीब परिवारकेँ न्याय दिएबा मे सहयोग करी।
कैल्हिक शोक सभा मे शैलेन्द्र मिश्र, ललन झा, हीरानंद झा, बाम शंकर खाँ , अजित ठाकुर, प्रदीप झा, विनीत झा, कल्याणी झा, रंजना झा, सुनीता झा, मुनि झा, किरण झा, प्रिया झा केर संगे संग बहुत रास लोग उपस्थित छलथि।


text:
केंद्रीय मंत्री करताह कुसहा के दौरा
खबर अछि जे केंद्रीय जल संसाधन मंत्री पवन कुमार बंसल 12 तारीख के कुसहा इलाका के दौरा करताह. पिछला साल 18 अगस्त के एहिठाम बांध टूटला सं उत्तर बिहार के एकटा बड़का इलाका पानि मे बहि गेल छल. कोसीक बाढ़ि सं भारी तबाही भेल छल. ओना सरकार के कहनाय अछि जे बांध के मरम्मत के सभ काज पूरा कs लेल गेल अछि. आओर डरय के कोनो गप नहि अछि. मुदा आई-काल्हि नेपाल मे भs रहल दिन-राति मुसलाधार पानि सं हालात एक बेर फेर खराब भेल जा रहल अछि. नेपाल सं आबय वाला कोसी आओर दोसर नदी मे पानि उफान पर अछि. जलस्तर बढ़ल जा रहल अछि. नेपाल के नदी मे पानि छोड़ला सं कइटा इलाका मे पानि सेहो घुसि गेल अछि. लोक सभ सुरक्षित स्थान पर जाए लगलाह अ. जलस्तर बढ़ला सं सरकार आओर प्रशासन सेहो सतर्क अछि. ओना कुसहा मे बांध पर काज करय वाला इंजीनियर के संग नेपाल के तरफ सं परेशानी सेहो आबय के खबर अछि. खबर अछि जे इंजीनियर सभ के संग मारिपीट सेहो कएल गेल. एकरा गंभीरता सं लैत केंद्र सरकार कुसहा के बांघ के स्थिति के बारे मे राज्य सरकार से रोज रिपोर्ट देबय लेल कहलक अछि. केंद्र के तरफ सं बिहार सरकार ओर नेपाल के राजदूत सं सेहो बातचीत कएल गेल अछि.
Subscribe to: Post Comments (Atom)


text:
आई.ए. प्रथम वर्षमे अध्यनरत सुनिताकेँ एकटा बड निक विद्यार्थी दिपक सँ भेट होइछैक । बात–बिचार मिलऽ केँ क्रममे सुनिताकेँ । दिपकसँ प्रेम भऽ जाइछैक । सुनिताक घरसँ नजदिकेँ के घरमे भाडा लक रहबाला दिपक से हो सुनिता सँ प्रेम कर लगैछैक । आ, सुनिताक साथी रुबी सेहो जखन भेटभेल तखने दिपककेँ बारेमेँ पुछ लगैछैक । दिपक, रुबि आ सुनिताकेँ पढमे से हो बड मदत करैछैथि । समय–समय पर दिपकसंग सुनिता सिनेमा देखऽ सेहो जाय लगैय । दुनु एक आपसमे कहियो मन्दिर लग आ कहियो पार्कलग भेटघाट करके बात सुनिताक बाबुजीकेँ कान तक पहुँचजाइछैक । सुनिताक बाबुजी बड दुखी भऽ सुनिता लेल वर ताक लगैछथि । ई वात सोचिकऽ जे बेटी अपन प्रतिष्ठा सेहो बुरादेत । संचयकोष सँऽ पाई छोराक बेटीलेल गहना–गुरिया से हो वनाब लगैछथि । सुनिता ई सब बात अपन सहेली रुबिकेँ सुनबैय । ई सुनिकऽ रुबि दिपककें संग भागिक विवाह कर ला आ मिथिलाक दुर्दशा दहेज आ महिला अधिकारके बारेमे निक जका पाठ पढादैछैक । दोसर दिन सुनिता अपन साथी दिपककेँ भेट कऽकऽ भागिकऽ विवाह करऽला कहैछैक । सब किछ सुनलाक बाद दिपक भागऽके लेल समय सेहो निश्चितक सुनिताके कहैय । प्रातः काल सुनिता आपन माँके मंगलशुत्र, तिलहरी आ अनवारीमे राखल रुपैया लऽ दिपक संग भागिजाइय । आ दुनू सब मुम्बइ पहुँचैय । दिपक रहऽकेँ लेल अपन मितकेँ डेरामे व्यवस्था मिलबैय । आ, सुनिताकेँ डेरामे छोरिकऽ दिपक ओमहरे रैहजाइय, जाँहि कारण सँऽ सुनिता बड चिन्तित भजाइय । मुदा साँझमे दिपक केँ देखिते सुनिताके चन्द्रमा सनक मुहसँ इजोत निकलैछैक । आ, ओइ राति सुनिता दिपकपर पूर्ण रुपे समर््िर्पत भऽ जाइय । भोर मे जखन सुनिताक आँखि खुलैछै त दिपक ओतऽ नहि रहैछैक । दिपक नितक्रिया मे गेलहोयत सोचिक सुनिता जल्दि सँ उठिक अपन कपडालता पहिरक तैयार होइय । मुदा एमहर–ओमहर तकैत सुनिताक नजर चिठ्ठी पर परैछैक । ओ चिठ्ठी खोलिक देखैय, लिखल रहैछैक "हमरा माफ क दिअ सुनिता ।"
ई पढिक सुनिता अपन माथ कपार पिट लगैय आ सोच लगैय जे कि भगेल । सुनिताक छाती धर धर धर धर काप लगैछैक । तावते केवार खुलैछैक । आ, एकटा महिला पान खैने दुटा मर्दके लक पहुँचै छै । पहिने ओ महिला सुनिता सँ पुछैछैक "तम्हारा नाम.... सुनिता है ।""हाँ, हाँ, मगर क्यो ?" सुनिता डेराक जवाफ देछै । ओ महिला फेर कहैछै "चलो हमारे साथ ।""क्यो ?""हमने तुमको ....खरिदा है ।""नही ए झुठ है ।" ओ महिला अपन साथमे आयल मर्दकेँ कहैछै "ए ! उठालो सालीको,...... बहोत बोलरलिए ।"दुनु मर्द सुनिताके उठाक लजाइय । सुनिताके देह व्यापार कर ला कहलजाइछ । मुदा अस्विकार कएला पर सुनितकेँ लगैछै पिटाइ आ दऽ देओल जाइछ निशा के सुई । निशाकेँ सुई दकऽ देह व्यापार कराबके कारण स ओ विमार भऽ जाइछ । ताहि सँऽ ओकरा जचाँबऽ लेल डाक्टरलग लगाइछ । ओ सौचालय जायकेँ बहाना सँऽ ओतऽ सँऽ भगैय । आ भागऽमे सफल सेहो भऽजाईछ । सामने अवैत रिक्सापर बैसकऽ ओ रेलवे–स्टेशनपर पहुँचैय । रिशसाबाला जखन पाई मगैछैक त सुनिताकेँ सबकिछ सुनाब परैछैन । किया त सुनिताक सबपाई ल क दिपक चैलगेल रहैय । सुनिताक दुःख भरल खिस्सा सुनिक रिक्सावाला सुनिताकेँ अपन डेरा लजाइय । आ दु–तिन दिनमेँ अपन गाम पहुँचादेवकेँ बचन से हो दैय । रिक्शावालाक वात सँऽ सुनिताकेँ विश्वास होइछ । सुनिताकेँ संग परिचयपात होबऽ के क्रममे रिक्शावालाकेँ घर सेहो परोशकें गाउँमे छैक से ओ वतवैय । दु–तीन दिन बाद सुनिताक संगे रिक्शावाला अपन गामकेँ लेल निकलैय । रेलबे स्टेशनपर सुनिता पुरा एमहर–ओहमर देखैत सावधानी सँऽ चलैय मुदा जहिना टे«न आगा बढैछै, सुनिताक घरकैत करेज स्थिर होब लगैछैक । सुनिता ताक लगैय रिक्शावालापर आ सोच लगैय ओ दुनुकेँ फरककेँ बारेमे ।रिक्शावाला सुनिताकें लकऽ जखन सुनिताकऽ घर पहुँचैय तऽ सुनिताक बाबुजी सुनिताके देखक कहैछथि "आब कि लेब अएले.................., ओतै सँ चैलजो नइ त हमहि सब बिख खा लेब ।"सुनिता विना किछ बाजिकऽ मुरी गोतने बाहर निकलैय । सुनिताकऽ हाथ रिक्शावाला पकरिलैछ आ ओ अपन घर चलऽ ला कहैछ । जखन ओ दुनु बाटमे परऽवाला दिपककेँ डेरा लग पहुचैय । कोठरी भितरसँ बन्द रहैछैक । सब दिन खिरकी दने वजाबकेँ आदत सुनिता खिरकी दने पुनः बजाबलेल तकैछ । मुदा सुनिता जखन खिरकि दने तकैछै त सुनिताक साथी रुबि दिपक के कोरामे बैशल प्रेमरसकेँ वात करैत रहैछ । ई देखक, सुनीताक पैर तर सँऽ जमीन जेना निकलिजाई तहिना भऽजाइछ । आ ओ अपना पर भेल अत्याचार दोशर पर नहि होउक से सोचिकऽ नजदिक कें थानामे जाक दिपक के बारेमे लिखवैय । सुनिताकेँ स्थीती परिस्थिति देखक आब ओ कत जएती सोचिक रिक्शावाला सुनिताकेँ कहैछ "एक बात कहु, .........पिताएब न नहि ?"उत्सुक्ता जनबैत सुनिता, कहैछ " ह ! कहु ..........!"तब रिक्शावाला कहैछ "आहा हमरा सँ ............विवाह करब ।"
ई सुनिक सुनिता हसऽ लगैछ ।


text:
विद्यापतिक पिआ देशाँतर
दृश्य १
स्टेजपर हमर बिदेसिया बिदेस नोकरीक लेल बिदा होइत छथि आऽ जुवती गबैत छथि- गीतक बीचमे एकटा पथिक अबैत छथि आऽ मंचक दोसर छोड़पर चोर लोकनि धपाइत नुकायल छथि। मंचक दोसर छोड़पर कोतवाल आऽ शुभ्र धोतीधारी पेटपर हाथ देने निफिकिर बैसल छथि।
धनछी रागे (नेपालसँ प्राप्त विद्यापति पदावली)-
हम जुवती, पति गेलाह बिदेस। लग नहि बसए पड़उसिहु लेस।
हम युवती छी आऽ हमर पति बिदेस गेल छथि। लगमे पड़ोसीक कोनो अवशेष नहि अछि।
सासु ननन्द किछुआओ नहि जान। आँखि रतौन्धी, सुनए न कान।
सास आऽ ननदि सेहो किछु नहि बुझैत छथि। हुनकर सभक आँखिमे रतौँधी छन्हि आऽ ओऽ सभ कानसँ सेहो किछु नहि सुनैत छथि।
जागह पथिक, जाह जनु भोर। राति अन्धार, गाम बड़ चोर।
हे पथिक! निन्नकेँ त्यागू। काल्हि भोरमे नहि आऊ। अन्हरिया राति अछि आऽ गाममे बड्ड चोर सभ अछि।
सपनेहु भाओर न देअ कोटबार। पओलेहु लोते न करए बिचार।
कोतबाल स्वनहुमे पहड़ा नहि दैत अछि आऽ नोत देलोपर विचार नहि करैत अछि।
नृप इथि काहु करथि नहि साति।
पुरख महत सब हमर सजाति॥
ताहि द्वारे राजा ककरो दण्ड नहि दैत छथि आऽ सभटा पैघ लोक एके रंग छथि।
विद्यापति कवि एह रस गाब। उकुतिहि भाव जनाब।
विद्यापति कवि ई रस गबैत छथि। उकतीसँ भाव जना रहलीह अछि।
विद्यापति कविक प्रवेश होइत छन्हि। कोतवालक लग शुभ्र-धोतीधारी आऽ एकटा गरीबक आगमन होइत अछि। कोतवाल आभाससँ धोतीधारीक पक्षमे निर्णय सुनबैत छथि आऽ मंचक दोसर कोनपर बैसलि जुवती माथ पिटैत छथि। गीतक अन्तिम चारि पाँती विद्यापति कवि गबैत छथि।
दृश्य २
जुवती एकटा दोकान खोलने छथि, सांकेतिक। मंचक दोसर छोरसँ सासु आऽ ननदिकेँ जएबाक आऽ क्रेता पथिकक अयबाक संग युवती गेनाई शुरू करैत छथि आऽ सभ पाँतिक बाद विद्यापति मंचपर अबैत छथि अर्थ कहैत छथि आऽ अंधकारमे विलीन भऽ जाइत छथि। मुदा अन्तिम पाँती विद्यापति गबैत छथि आऽ जुवती ओकर अर्थ बँचैत छथि।
मालवरागे (नेपालसँ प्राप्त विद्यापति पदावली)-
बड़ि जुड़ि एहि तरुक छाहरि, ठामे ठामे बस गाम।
एहि गाछक छाह बड्ड शीतल अछि। ठामे-ठाम गाम बसल अछि।
हम एकसरि, पिआ देसाँतर, नहि दुरजन नाम।
हम असगरि छी, प्रिय परदेसमे छथि, कतहु दुर्जनक नाम नहि अछि।
पथिक हे, एथा लेह बिसराम। हे पथिक! एतय विश्राम करू।
जत बेसाहब किछु न महघ, सबे मिल एहि ठाम।
जे किछु कीनब, किछुओ महग नहि। सभ किछु एतय भेटत।
सासु नहि घर, पर परिजन ननन्द सहजे भोरि।
घरमे सासु नहि छथि, परिजन दूरमे छथि आऽ ननदि स्वभावसँ सरल छथि।
एतहु पथिक विमुख जाएब तबे अनाइति मोरि।
एतेक रहितो जे अहाँ विमुख भय जायब तँ आब हमर सक्क नहि अछि।
भन विद्यापति सुन तञे जुवती जे पुर परक आस।
विद्यापति कहैत छथि- हे युवती! सुनू जे अहाँ दोसराक आस पूरा करैत छी।
दृश्य ३
एहि गीतमे विद्यापति नहि छथि। जुवतीक ननदि पथिककेँ दबाड़ि रहल छथि, से देखि जुवतीकेँ अपन पिआ देशाँतर मोन परि जाइत छन्हि। ओ ननदि आऽ सखीकेँ सम्बोधित कय गीत गबैत छथि। गीतक अर्थ सखी कहैत छथि, सभ पाँतीक बाद।
धनछीरागे (नेपालसँ प्राप्त विद्यापति पदावली)-
परतह परदेस, परहिक आस। विमुख न करिअ, अबस दिस बास।
परदेसमे नित्य दोसराक आस रहैत अछि। से ककरो विमुख नहि करबाक चाही। अवश्य वास देबाक चाही।
एतहि जानिअ सखि पिअतम-कथा।
हे सखी! प्रियतमक लेल एतबी कथा बुझू।
भल मन्द नन्दन हे मने अनुमानि। पथिककेँ न बोलिअ टूटलि बानि।
हे ननदि! मोनमे नीक-अधलाहक अनुमान कऽ पथिककेँ टूटल गप नहि बाजू।
चरन-पखारन, आसन-दान। मधुरहु वचने करिअ समधान।
चरण पखारू, आसन दियौक आऽ मधुर वचन कहि सान्त्वना दियन्हि।
ए सखि अनुचित एते दुर जाए। आओर करिअ जत अधिक बड़ाइ।
हे सखी पथिक एतयसँ दूर जायत से अनुचित से ओकर आर बड़ाई करू।
दृश्य ४
जुवती आ ननदि नगर आबि ठौर धेने छथि। एकटा पथिक आबि आश्रय मँगैत छथि तँ जुवती गबैत छथि आऽ ननदि सभ पाँतीक बाद अर्थ कहैत छथि। बीचमे चारि पाँती बिना अर्थक नेपथ्यसँ अबैत अछि। फेर जुवती आगाँ गबैत छथि आ ननदि अर्थ बजैत छथि। अन्तमे अन्तिम दू पाँती विद्यापति आबि गबैत छथि। दृश्यक अन्तमे ननदि कहैत छथि जे हम जे ओहि दिन पथिककेँ दबाड़ि रहल छलहुँ से अहाँकेँ नीक नहि लागल रहए, मुदा आइ पथिककेँ आश्रय किएक नहि देलियैक।
कोलाररागे (नेपालसँ प्राप्त विद्यापति पदावली)-
हम एकसरि, पिअतम नहि गाम। तेँ मोहि तरतम देइते ठाम।
हम एकसरि छी आऽ प्रियतम गाममे नहि छथि। ताहि द्वारे राति बिताबए लेल कहाबामे हमरा तारतम्य भऽ रहल अछि।
अनतहु कतहु देअइतहुँ बास। दोसर न देखिअ पड़ओसिओ पास।
यदि क्यो लगमे रहितथि तँ दोसर ठाम कतहु बास देखा दैतहुँ।
छमह हे पथिक, करिअ हमे काह। बास नगर भमि अनतह चाह।
हे पथिक क्षमा करू आऽ जाऊ आऽ नगरमे कतहु बास ताकू।
आँतर पाँतर, साँझक बेरि। परदेस बसिअ अनाइति हेरि।
बीचमे प्रान्तर अछि सन्ध्याक समय अछि आऽ परदेसमे भविष्यकेँ सोचैत काज करबाक चाही।
मोरा मन हे खनहि खन भाँग। जौवन गोपब कत मनसिज जाग।
चल चल पथिक करिअ प... काह। वास नगर भमि अनतहु चाह।
सात पच घर तन्हि सजि देल। पिआ देसान्तर आन्तर भेल।
बारह वर्ष अवधि कए गेल। चारि वर्ष तन्हि गेला भेल।
घोर पयोधर जामिनि भेद। जे करतब ता करह परिछेद।
भयाओन मेघ अछि, रतुका गप छी सोचि कए निर्णय करू।
भनइ विद्यापति नागरि-रीति। व्याज-वचने उपजाब पिरीति।
विद्यापति कहैत छथि, ई नगरक रीति अछि जे कटु वचनसँ प्रीति अनैत अछि।
दृश्य ५
अहू दृश्यमे विद्यापति नहि छथि। एकटा पथिक अबैत छथि मुदा सासु-ननदि ककरो नहि देखि बास करबासँ संकोचवश मना कय आगाँ बढ़ि जाइत छथि। जुवती गबैत छथि।
घनछीरागे (नेपालसँ प्राप्त विद्यापति पदावली)-
उचित बसए मोर मनमथ चोर। चेरिआ बुढ़िआ करए अगोर।
कामदेव रूपी चोरक लेल हमर अवस्था ठीक अछि। बुढ़िया चेरी पहरा दऽ रहल छथि।
बारह बरख अवधि कए गेल। चारि बरख तन्हि गेलाँ भेल।
बारहम बरखक रही तखन ओऽ गेलाह आऽ आब चारि बर्ख तकर भऽ गेल।
बास चाहैत होअ पथिकहु लाज। सासु ननन्द नहि अछए समाज।
सास आऽ ननदि क्यो संग नहि छथि आऽ पथिक सेहो डेरा देबासँ लजाइत छथि।
सात पाँच घर तन्हि सजि देल। पिआ देसाँतर आँतर भेल।
ओऽ कामदेव लेल घर सजा कय देशान्तर चलि गेलाह आऽ हमरा सभक बीचमे अन्तर आबि गेल।
पड़ेओस वास जोएनसत भेल। थाने थाने अवयव सबे गेल।
पड़ोसक बास जेना सय योजनक भऽ गेल सभ सर-सम्बन्धी जतय ततय चलि गेलाह।
नुकाबिअ तिमिरक सान्धि। पड़उसिनि देअए फड़की बान्धि।
लोकक समूह अन्हारमे विलीन भऽ गेल, पड़ोसिन फाटकि बन्न कय लेलन्हि।
मोरा मन हे खनहि खन भाग। गमन गोपब कत मनमथ जाग।
हमर मोन क्षण-क्षण भागि रहल अछि। कामदेव जागि रहल छथि गमनकेँ कतेक काल धरि नुकाएब।
दृश्य ६
एहि दृश्यमे सेहो नहि तँ ननदि छथि नहिये सासु आऽ नहिये विद्यापति। एकटा अतिथि अबैत छथि आकि तखने मेघ लाधि दैत अछि आऽ जुवती गबैत छथि।
धनछीरागे (नेपालसँ प्राप्त विद्यापति पदावली)-
अपना मन्दिर बैसलि अछलिहुँ, घर नहि दोसर केवा।
अपन घरमे बैसल छलहुँ, घरमे क्यो दोसर नहि छल,
तहिखने पहिआ पाहोन आएल बरिसए लागल देवा।
तखने पथिक अतिथि अएलाह आऽ बरखा लाधि देलक।
के जान कि बोलति पिसुन पड़ौसिनि वचनक भेल अवकासे।
की बजतीह ईर्ष्यालु पड़ोसिन से नहि जानि, बजबाक अवसर जे भेटि गेलन्हि।
घोर अन्धार, निरन्तर धारा दिवसहि रजनी भाने।
दिनहिमे रात्रि जेकाँ होमय लागल।
कञोने कहब हमे, के पतिआएत, जगत विदित पँचबाने।
हम ककरा कहब आऽ के पतियायत। कारण कामदेव ख्याति तँ जगत भरिमे अछि।
दृश्य ७
मंचक एक दिससँ सासुक मृत्युक बाद हुनकर लहाश निकलैत छन्हि आ मंचपर अन्हार होइत अछि। फेर इजोत भेलापर ननदिक वर हुनका सासुर लय जाइत छन्हि। पथिक रस्तापर छथि दर्शकगणक मध्य आऽ दर्शकगणकेँ इशारा करैत जुवती गीत गबैत छथि आऽ विद्यापति सभ पाँतिक बाद अर्थ कहैत छथि। अन्तिम दू पाँति विद्यापति गीत आ अर्थ दुनू बजैत छथि- विद्यापति अन्तिम दू पाँति आ ओकर अर्थ कैक बेर दोहराबैत छथि।
नगेन्द्रनाथ गुप्त सम्पादित पदावली-
सासु जरातुरि भेली। ननन्दि अछलि सेहो सासुर गेली।
सासु चलि बसलीह, ननदि सेहो सासुर गेलीह
तैसन न देखिअ कोई। रयनि जगाए सम्भासन होई।
क्यो नहि सम्भाषणक लेल पर्यन्त,
एहि पुर एहे बेबहारे। काहुक केओ नहि करए पुछारे।
एतुका एहन बेबहार, ककरो क्यो पुछारी नहि करैत अछि।
मोरि पिअतमकाँ कहबा। हमे एकसरि धनि कत दिन रहबा।
हमर पिअतमकेँ कहब, हम असगरे कतेक दिन रहब।
पथिक, कहब मोर कन्ता। हम सनि रमनि न तेज रसमन्ता।
पथिक हुनका कहबन्हि, हमरा सन रमणिक रसक तेज कखन धरि रहत।
भनइ विद्यापति गाबे। भमि-भमि विरहिनि पथुक बुझाबे।
विद्यापति गबैत छथि, विरहनि घूमि-घूमि कय पथिककेँ कहि रहल छथि।
विद्यापति गबैत-गबैत कनेक खसैत छथि- अन्हार पसरय लगैत अछि तँ एक गोटे जुवती दिस अन्हारसँ अबैत अस्पष्ट देखना जाइत छथि। की वैह छथि पिआ देसान्तर!! हँ, आकि नहि!!!
पिआ देसान्तरक घोल होइत अछि आ मंचपर संगीतक मध्य पटाक्षेप होइत अछि।
पिआ देसान्तरक ई कन्सेप्ट सुधीगणक समक्ष अछि आ बिदेसियाक वर्तमान दुर्दशाक बीच ई महाकवि विद्यापतिक प्रति ससम्मान अर्पित अछि।


text:
पटना। बिहार सरकार आब अपन आवंटन नीति कए बदलबाक फैसला केलक अछि। राज्य में आब वेतन सहित अन्य मद क लेल देल जा रहल आवंटन मासिक तौर पर नहि देल जाएत, बल्कि पूरा साल लेल एकहि बेर राशि द देल जाएत। सरकारक एहि फैसला स सबस बेसी राहत ओहन सरकारी कर्मचारी कए होएत जिनकर वेतन सरकारी मद स भेटल राशिक आवंटन पर निर्भर करैत अछि। एहन कर्मचारी कए आब वेतन लेल सब महिना राशि एबाक बाट नहि ताकए पडत। एखन एहि काज लेल सब महिना नाजिर बाबू आओर कोषागार क चक्कर लगेबा लेल मजबूर हुए पडैत अछि। सरकार सबटा विभागीय सचिव कए पूरा वर्ष क आवंटन एक बेर मे पठेबा क आदेश देलक अछि। आदेश क मदक राशि पठाउल जा रहल अछि। आब हर माह क अंतिम तिथि कए बैंक खाता स कर्मचारी अपन दरमाहा क राशि निकालि सकैत् छथि। एतबे नहि टकाक अभाव मे विकास क कोनो योजना सेहो आब बाधित नहि भ सकत किया जे ओकरा लेल सेहो पूरा राशि एकमुश्त पठाउल जा रहल अछि। सरकार वर्ष मे एक बेर एकमुश्त राशि क निकासी करबाक व्यवस्था एक प्रकार स विकासक गति तेज करबा लेल केलक अछि। एहि लेल सरकार पूर्व स चलि आबि रहल नियम कए शिथिल करि देलक अछि। सरकार कए निर्णय स सबटा विभागीय प्रमुख, प्रमंडलीय आयुक्त, जिला पदाधिकारी आओर कोषागार पदाधिकारी कए अवगत करा देल गेल अछि। आदेश मे इ सेहो खस क कए उल्लेख कैल गेल अछि जे ऑफिस खर्च, आकस्मिकता मद, व्यावसायिक आ विशेष सेवा, मशीन, उपकरण, वाहन क ईंधन आ रखरखाव, दूरभाष आदि पर मितव्ययिता बरतल जाए।
मुख्य पृष्ठ समाचार बिहार मे आब एकमुश्त आवंटन क व्यवस्था


text:
~हृदय नारायण यादव ‘मैथिल सुमन’~
अहाँ भितर निक विचार नञि देखलाैँ कहियाे,
विश्वास कsसकी अाे विचार नञि देखलाैँ कहियाे,
अहाँ भितर निक विचार नञि देखलाैँ कहियाे,
विश्वास कsसकी अाे विचार नञि देखलाैँ कहियाे,
अहाँ भितर निक विचार नञि देखलाैँ कहियाे…
जन्मलाैँ,बढ्लाैँ,सियान भगेलाैँ अहि माटिमे,
देशमे निक सरकार नञि देखलाैँ कहियाे,
अहाँ भितर निक विचार नञि देखलाैँ कहियाे…
गाम दिस इजाेतक काेनाे लक्षण नञि अछि-२
अहाँक घरमे अन्धकार नञि देखलाैँ कहियाे,
देशमे निक सरकार नञि देखलाैँ कहियाे…
सदिखन अपनाके मधेशक मसिहा कहबैयाक-२
मधेश प्रति बनल बफादार नञि देखलाैँ कहियाे,
देशमे निक सरकार नञि देखलाैँ कहियाे…
गलती नञि हाेइताे गाेली चलऐ मधेशी उपर,
सताधारीक बानि(बाइन)मिलनसार नञि देखलाैँ कहियाे,
(अहाँ भितर निक विचार नञि देखलाैँ कहियाे,
विश्वास कsसकी अाे विचार नञि देखलाैँ कहियाे)-२…
-हृदय नारायण यादव(मैथिल सुमन)
धनगढीमाई-१०,श्यामपुर(सिरहा)
अध्यक्ष
मिथिला स्टूडेण्ट यूनियन नेपाल
लहान-७,सिरहा


text:
Home » Archives by category » Article » Philosophy (Page 3)
श्रीरामचन्द्रजी समान दयानिधान स्वामी कतहु नहि भेटतः रामचरितमानस सँ सीख – १६
स्वाध्यायः रामचरितमानस सँ सीख – १६ आइ महाकवि तुलसीदासजी रामचरितमानस मे सेवक आर स्वामीक सम्बन्ध मे भक्तिक महत्व पर प्रकाश देलनि अछि। ई लोक हो अथवा परलोक हो, सेवक भाव सँ स्वामी प्रति समर्पण केर महत्व बहुत पैघ छैक। सेवक केर प्रेम आ समर्पण केर महत्व बहुत बेसी होएत छैक। बाकी ओकर कमजोरी, ओकर दुर्गुण, […]
कलियुग मे राम नाम कल्पवृक्ष थिक – नामक महत्वः रामचरितमानस सँ सीख – १५
स्वाध्यायः रामचरितमानस सँ सीख – १५ आइ पंद्रहम भागक रामचरितमानस सँ सीख मे महाकवि तुलसीदास अति रमणीय उपमा सहित भगवान राम केर नामक प्रभाव कहलैन अछि। भक्त व आस्थावान् लेल भगवन्नाम मात्र कल्याणक मार्ग थिक। नाम जप सँ किनका-किनका कोना-कोना लाभ भेटल, एहि तथ्य केँ उजागर करैत हमरो सब लेल कल्याणक मार्ग प्रशस्त करैत अछि […]
राम सँ पैघ राम केर नाम – तुलसीदास जी केर अति सुन्दर आ मननीय आ अनिवार्य पठनीय तर्क
स्वाध्यायः रामचरितमानस सँ सीख – १४ आजुक १४म भाग केर रामचरितमानस सँ सीख शृंखला मे बड पैघ महत्वपूर्ण बात सोझाँ आयल अछि। कतेको जगह सुनैत रहैत छी हम सब – “राम से बड़ा राम का नाम” अर्थात् राम सँ पैघ होएछ राम केर नाम, यानि नाम केर प्रभाव स्वयं सगुण राम जिनकर जीवन लीला पर […]
नाम केर महत्व पर प्रकाशः रामचरितमानस सँ सीख – १३
स्वाध्यायः रामचरितमानस सँ सीख – १३ आइ रामचरितमानस केर तेरहम भाग मे नाम केर महत्व कतेक पैघ अछि ताहि पर महाकवि तुलसीदासजी द्वारा सुन्दर वर्णन भेटल अछि। एहि मे एकठाम महाकवि अपन बुझाइ मे नाम केँ ब्रह्म सँ सेहो उच्च स्थान देलनि अछि। बहुत सहज रहितो ई दर्शन आमजन केर समझ सँ ऊपर होयत ई […]
नाम आ नामी मे स्वामी आ सेवक केर संबंधः रामचरितमानस सँ सीख – १२
स्वाध्यायः रामचरितमानस सँ सीख – १२ आजुक स्वाध्याय मे नाम आ रूप केर बीच बड नीक चिन्तन केँ महाकवि तुलसीदास जी स्थापित करैत निर्णय देलनि अछि जे हम सब सदा-सदा लेल अपन मुखरूपी दरबज्जाक चौखैट यानि जिह्वा पर एहि राम नाम केर दीपक केँ जराकय राखी। हमर देह सिहरैत अछि जखन महाकविक भावरूप दोहा सब […]
मनन योग्य बातः आत्महत्या करब कतेक पैघ मूर्खता
स्वाध्याय संकलनः कल्याण वर्ष ९१ संख्या ४ सँ, अनुवादः प्रवीण नारायण चौधरी मननीय बातः आत्महत्या केहेन मूर्खता पूर्वकाल मे काश्यप नामक एक बड़ पैघ तपस्वी एवम् संयमी ऋषिपुत्र छलाह। हुनका कोनो धनमदान्ध वैश्य द्वारा अपन रथक धक्का सँ गिरा (खसा) देलकनि। गिरला सँ काश्यप बड़ा दुखी भेलाह आर क्रोधवश अपना आपसँ बाहर होएत कहय लगलाह […]
सीता आ राम अभिन्न छथि – बेर-बेर ‘सीताराम’ केँ प्रणाम करीः रामचरितमानस सँ सीख-१०
स्वाध्यायः रामचरितमानस सँ सीख – १० सियाराममय सब जग जानी, करहुँ प्रणाम जोड़ि जुग पाणी!! आजुक स्वाध्यायक ई दसम् भाग अति विशिष्ट अछि। हमरा सब लेल बहुत रास वांछित कर्म निर्दिष्ट अछि। रामचरितमानस सँ सीख – १० १. गंगाजी मे स्नान केला सँ आर जल पीबय सँ पापक हरण होएछ और सरस्वतीजी गुण तथा […]
श्रेष्ठक आशीर्वाद आ सभक सहयोग सँ कीर्ति निर्माण कार्य करबाक चाहीः रामचरितमानस सँ सीख-९
स्वाध्यायः रामचरितमानस सँ सीख – ९ सीताराम चरित अति पावन, मधुर सरस अरु अति मनभावन – आजुक ९वम भाग केर रामचरितमानस सँ सीख एहि सुन्दर स्मरण सँ कय रहल छी। एहि सँ पूर्व ८ भाग पाठक लोकनिक बीच काफी लोकप्रियता हासिल कय रहल अछि। सब पाठक सँ निवेदन अछि जे मैथिली जिन्दाबाद पर राखल जा […]
पुलक सहारे बड़का-बड़का नदी छोट चुट्टी सेहो पार कय लैछ, ऋषि-मुनि द्वारा भक्तिक पुल सब लेल
स्वाध्यायः रामचरितमानस सँ सीख – ८ रघुपति राघव राजा राम, पतित पावन सीताराम! ईश्वर अल्लाह तेरे नाम, सबको सम्मति दे भगवान्!! महात्मा गाँधीक एहि महावाक्य संग पुनः आइ रामचरितमानस सँ शिक्षाक आठम् भाग अपने सभक सोझाँ राखि रहल छी। विश्वास अछि जे क्रम मे एकर सब भाग अपने लोकनि ग्रहण कय रहल होयब। […]
रामचरितमानस सँ सीख – ७
स्वाध्यायः रामचरितमानस सँ सीख – ७ विप्र धेनु सुर संत हित, लिन्ह मनुज अवतार। निज इच्छा निर्मीत तनु माया गुन गोपार॥ १. मणि, माणिक और मोती केर जेहेन सुन्दर छवि छैक ओ साँप, पर्वत आर हाथीक माथ पर ओतेक शोभा नहि पबैत छैक जतेक कि राजाक मुकुट आर नवयुवती स्त्रीक शरीर केर संसर्ग पाबि ई […]


text:
प्रयोगशाला लेल एखन धरी कुनु तरहे ई सभ सामान किनल जाएत छल। प्रयोगशाला के सभ अधिकारी क' एहि बरख फरवरी माह म' कहल गेल छल कि जाधरि कुनु आओर विकल्प नहि भेटैत अछि ताधरि इंजेक्टा केर उपयोग काएल करू। इंजेक्टा एक तरहक मिथेलिएटेड स्प्रीट होएत अछि। अधिकारी सभक मानब अछि कि इंजेक्टा सँ काएल गेल जांच म' 40 प्रतिशत आंकड़ा गलत होएत अछि।
प्राप्त सूचनाक मुताबिक मुख्यमंत्री नीतीश कुमार आब एहि मामला पर संज्ञान लेना छथि। बिहार म' अक्टूबर 2016 म' प्रॉहिबिशन एंड एक्साइज एक्ट पास भेल छल। एहि कानून के बाद हर प्रकार के एल्कोहल क' राज्य म' बैन काएल गेल छल जाहिमे मिथेलिएटेड स्प्रीट आओर एथेनॉल सेहो शामिल अछि। ऐहिक प्रयोग बेसी तौर पर मेडिकल जांच के लेल सभ तरहक प्रयोगशाला म' होएत अछि। बिहार म' एहि समय 732 चिन्हित माइक्रोस्कोपी प्रयोगशाला आओर 60 माइक्रोस्कोपी प्रयोगशाला अछि जाहिक कुनु रिकॉर्ड नहि अछि। ऐहिक अलावा पटना म' टीबी के जांच लेल एक रेफ्रेंस लाइब्रेरी सेहो अछि।
अपने क' बता दी एहि सभ प्रयोगशाला क' एक बरख म' अगबे टीबी के जांच करबाक लेल करीब 2,000 लीटर मिथेलिएटेड स्प्रीट आओर एतबे एथेनॉल केर जरूरत पड़ैत अछि। अधिकारी सभक मुताबिक प्रयोगशाला म' एथेनॉल के स्टॉक छल मुदा जखन कानून बनल तेँ ई स्टॉक सिर्फ चारि सँ छह माह तक के लेल छल। ओनाकि शराबबंदी के बाद टीबी जांच के संख्या म' कुनु कमी नहि आएल अछि, तैयो राज्य भरी म' एहि बीमारी के पड़ताल करै बला अधिकारी सभ अलर्ट जारी केना छथि। बिहार म' बरख 2016 म' टीबी के 64,178 केस सामना आएल छल। बरख 2013 म' 64,937 आओर बरख 2014 तक ऐहिक 68, 145 मामला दर्ज भेल छल। सभसँ बेसी केस मुजफ्फरनगर, गया, पटना, दरभंगा आओर सारण जिला म' दर्ज भेल छल।


text:
नई दिल्ली। 21 दिसम्बर। दिल्ली केँ शालीमार बागक मैक्स अस्पताल क' बड़का राहत भेटल अछि। फ़ाइनेंस कमिश्नर द्वारा मैक्स अस्पताल केँ लाइसेंस रद्द करबाक दिल्ली सरकार केँ फैसला पर रोक लगाओल गेल अछि, जाहिक बाद सँ मैक्स अस्पताल मे फेर सँ नवा मरीज सभक इलाज शुरू भ' गेल अछि। दरअसल अस्पताल द्वारा जीवित नवजात क' मृत बतबैत परिजन सभकेँ सौंपल गेल छल, जाहिक बाद दिल्ली सरकार एहि मामला के जांच करेना छल। जांच रिपोर्ट मे दोषी पाओल गेलाक बाद दिल्ली सरकार अस्पताल केँ लाइसेंस रद्द क' देना छल।
दिल्ली सरकारक फैसला केँ बाद उपराजयपाल अनिल बैजल ई मामला कोर्ट ऑफ फाइनेंस कमिश्नर लग भेजना छला। शालीमार बाग स्थित मैक्स अस्पताल मे जिंदा बच्चा क' मृत बतेबाक मामला मे दिल्ली सरकार तीन सदस्यीय समिति केर गठन केना छल, एहि समिति द्वारा अप्पन रिपोर्ट मे अस्पताल द्वारा तय मेडिकल नियम सभक पालन नहि करबाक दोषी पाओल गेल छल।


text:
ऊँ ब्रह्मेन्द्र रुद्रैरभिवन्द्यमानो भवान ऋषिर्वन्दितवन्दनीय:।
प्राप्तां तवेयं किल कौमुदाख्या जागृष्व-जागृष्व च लोकनाथ।।
मेघागता निर्मल पूर्ण चन्द्र: शरद्यपुष्पाणि मानोहराणि।
अहं ददानीति च पुण्यहेतोर्जागृष्व च लोकनाथ।।
उत्तिष्ठोत्तिष्ठ गोविन्द! त्यज निद्रां जगत्पते।
त्वया चोत्थीयमानेन उत्थितं भुवनत्रयम्
विष्णु पुराणक मुताविक आषाढ़ शुक्ल पक्ष एकादशी क' हरिशयनी एकादशी कहल जायत अछि। एहि दिन भगवान विष्णु चारि मासक लेल क्षीरसागर म' शयन करबाक लेल चैल जैत अछि। चारि मासक बाद भगवान विष्णु कार्तिक शुक्ल पक्ष एकादशी क' जगैत छथि। एहि कारणे कार्तिक एकादशी क' देवोत्थान अर्थात देवता क' जगबै बला तिथि केर रूप म' मनेबाक प्रचलन पौराणिक काल सँ अछि।
देवोत्थान एकादशी क' तुलसी एकादश सेहो कहल जैत अछि। एहि दिन तुलसी विवाहक सेहो आयोजन कायल जायत अछि। आजूक दिन तुलसी जी केर विवाह शालिग्राम सँ कराओल जैत अछि। एहेन मान्यता अछि कि एहि तरहक आयोजन केला सँ सौभाग्यक प्राप्ति होयत अछि। एहेन मान्यता अछि कि तुलसी शालिग्रामक विवाह करेला सँ ओहने पुण्य प्राप्त होयत अछि जेहेन माता-पिता अप्पन पुत्रीक कन्यादान क' पाबैत छथि।
एहि बरख देवोत्थान एकादशी आय 31 अक्तूबर, मंगल दिन अछि। एक गोट पौराणिक कथा केर मुताविक भगवान विष्णु भाद्रपद मासक शुक्ल एकादशी क' महापराक्रमी शंखासुर नामक राक्षसक संहार विशाल युद्धक बाद समाप्त केने छलाह तेँ थकावट दूर करबाक हेतु क्षीरसागर में जा सुइत रहलाह आ चारि मासक पश्चात फेर जखन ओ उठलाह त' ओ दिन देवोत्थनी एकादशी कहायल।
एहि दिन भगवान विष्णुक सपत्नीक आह्वान कय विधि विधान सँ पूजन करबाक चाही। एहि दिन उपवास करबाक विशेष महत्व अछि। अग्नि पुराण केर मुताविक देवोत्थनी एकादशी तिथि के उपवास बुद्धिमान, शांति प्रदाता व संततिदायक होइत अछि । विष्णुपुराण म' कहल गेल अछि कि कोनो कारण सँ चाहे लोभ के वशीभूत भ', चाहे मोह के वशीभूत भ' जे कियो एकादशी तिथि क' भगवान विष्णुक पूजन अभिवंदन करैत छथि ओ समस्त दुख सँ मुक्त भ' जन्म मरण केर बंधन सँ मुक्त भ' जैत छथि।


text:
काठमांडू। माओवादी नेता डॉ. बाबूराम भट्टराई कए नेपाल क नव प्रधानमंत्री चुन लेल गेल। ओ नेपाली कांग्रेस क अपन प्रतिद्वंद्वी रामचंद्र पौडेल कए हरा देलथि। हुनकर जीत मे तराई क मधेसी दलक गठबंधन महत्वपूर्ण भूमिका निभेलक। एकीकृत नेपाल कम्युनिस्ट पार्टी (यूसीपीएन)-माओवादी क उपाध्यक्ष भट्टराई कए 340 मत भेटल जखनकि नेपाली कांग्रेस क संसदीय दल क नेता पौडेल 235 मत पाबि सकलाह। मधेसी दल क गठबंधन यूडीएमएफ सदन मे चारिम सबस पैघ राजनीतिक शक्ति क रूप मे उभरल अछि। इ भट्टराई कए समर्थन क फैसला केलक तखने स्थिति साफ भ गेल छल। भट्टराई वर्ष 2008 मे बनल माओवादी अध्यक्ष प्रचंड क सरकार मे उप प्रधानमंत्री और वित्त मंत्री छलाह। नेपाल क संविधान सभा मे कोनो दल कए बहुमत नहि अछि। इ देश क अंतरिम संसद क रूप मे काज करैत अछि। एहि मे यूसीपीएन-माओवादी क 236 टा सीट अछि आ इ सदन मे सबस पैघ पार्टी अछि। मुख्य विपक्षी दल नेपाली कांग्रेस क 114 टा सीट अछित्र इ संख्या बल क हिसाब स दोसर सबसे पैघ पार्टी अछि। एकर बाद तेसर र्टी सीपीएन यूएमएल क सदन मे 107टा सदस्य अछि।
-
nepal katek pradhan mantri banat. je kaj karbak chahi o ta ka nahi pabi rahal chathi matra satak bhukh.
Comments are closed.


text:
बक हॅसैत अछि कुटिल हॅसी,
कलपै छथि लुब्ध मराल।
जे कॅपैत छल डरसँ थरथर,
आब ने तकरो लाज।
पड़ल छथि बंधनमे मृगराज।।
प्रस्तुत पद्यांश कवि सरोज भुवनेश्वर सिंहक कवितासँ लेल गेल अछि। ऐ कवितामे समाज विस्मयकारी अवस्थासँ कवि क्षुब्ध छथि। ऐमे देखाएल युगक विषमताक मार्मिक उद्वोधनसँ जौं अपन भाषा ओ साहित्य दु:दशाक तुलना कएल जाए तँ कोनो अतिशयोक्ति नै। किछु महान साहित्यकार विस्मृत रहि कालक गालमे समा गेलाह। लोक कहै छथि कवि कहियो नै मरैछ ओ तँ अपन रचनामे जीवंत रहै छथि मुदा जखन रचने मरि गेल तँ कवि कोना जीबथि। जे भेल से भ्ोल मुदा हमर दृष्टिकोण जे आबहु चिन्तन कएल जाए। एखनो किछु एहेन रचनाकार उदीयमान छथि वा उगवाक प्रयास कऽ रहल छथि जनिक लेखनीकेँ प्रोत्साहित नहियों तँ कमसँ कम किछु चर्च कएल जाए तँ ओहि रचनाकारक संग-संग भाषा-साहित्यकेँ अमरत्व अवश्य भेटत।
एकटा परिपक्व मुदा साहित्यक भाषामे नवतुिरया कवि मैथिलीक पल्लवकेँ वसन्तक वातसँ हिलएवाक अपना भरि प्रयास कऽ रहल छथि श्री राजदेव मण्डल। हिनक पहिल कविता संग्रह- अम्बरा, श्रुति प्रकाशनक सौजन्यसँ पाठकलोकनि लग परसल गेल अछि। राजदेवजी परिपक्व ऐ दुआरे किएक तँ ओ नव रचनाकार नै छथि मैथिलीकेँ के कहए राजभाषा हिन्दीमे हिनक तीन गोट उपन्यास- पिंजरे के पंछी, दरका हुआ दरपन आ जिन्दगी और नाव छद्म नाओं राजदेव प्रियंकर'क नामें प्रकाशित अछि। बाहर सम्मान अपन घर अपमानसँ नै वॉिच सकलाह तँए कतेक बर्ख ठकाइते रहलाह। जखन आत्मीय लोक मैथिली अकादमीक अध्यक्ष बनाओल गेलाह तँ राजदेव जीकेँ आश जगलनि, जे समाजक कात लागल वर्गक लोक अकादमीमे अएलनि, रचना प्रकाशित होएत वा किछु मदति भेटत। अकादमीक अध्यक्षक संग-संग अकादमीक पत्रिकाक संपादक मण्डलमे सेहो अपनलोक देख दोहरि आश नेने येनकेन प्रकारेण संपर्क स्थापित कएलनि। करीब तीसटासँ उपरे कविता देबो केलखिन किन्तु मृग मरीचिका मात्र देखबैत रहलखिन। परिणाम निराशावादी रहल।
विदेह' पत्रिकाक पदार्पणक पश्चात श्री उमेश मण्डल जीक माध्यमसँ संपादक श्री गजेन्द्र ठाकुर जी संग जुड़ि रचना पठाबए लगलाह। श्रुति प्रकाशनक अंतिम मुहर लगितहिं अम्बरा समान्य अर्थमे तँ छॉह मुदा नवल-धवल इजोत नेने पाठक धरि पहुँच गेल अछि।
राजदेव जीकेँ नवतुरिया ऐ दुआरे कहल जाए किएक तँ पूर्वमे लिखल गेल कविता एखन धरि पाठकक लोचनसँ दूर छल। ऐ संग्रहमे 75 गोट कविता देल गेल अछि। आह'सँ श्री गणेश आ ऑखिक प्रतीक्षासँ इतिश्री। एकर तात्पर्य जे रसहीन जीवनसँ आकुल मनुक्ख कुपित अछि मुदा अंतिम स्वप्न वा कल्प आशक संग मूर्त्त रूपमे क्षणहिंमे परिवर्तित भऽ जाइछ। बाह्य रूपमे शीतलता अर्थात शांति देख'मे अबैत अछि परंच भीतरमे धाह.....। कोन प्रकारक धाह? एकरा अश्रु उच्छ्वास, आकुलता, संत्राह वा प्राप्तिक आश नै पूर्ण होएबाक क्रममे उद्विग्नताक नाआंे देल जाए। जै व्यक्तिक जीवनक चौमुख आह वा क्षोभसँ घेरल हुअए ओ जौं आकाशकेँ छूवाक कल्पना करए तँ ओकरा विक्षिप्त नै तँ कमसँ कम अतिविश्वासी अवश्य कहल जा सकैत छैक। कुरूक्षेत्रक युद्ध समाप्तिक पश्चात् गांधारीक मनोदश जकाँ अकाश स्पर्शक कल्पनामे अकाश तँ शून्य दृष्टिगोचर होइछ मुदा पाएरक नीचाँ असंख्य लहास आ बॉचल बन्धु बांधब केर कंठ दोहन कविक मोनकेँ अशांत कऽ देलकनि।
भौतिकवादी युगक हीराक चमकिमे अपन साहसक रजत नेने नव मार्गकेँ ताकि रहल छथि-
बिनु लेने आह
कि भेटि सकत
वाह-वाह
परंच,
नहि छी लापरवाह
खोजब नवका राह।
'खोजव' शब्दक स्थानपर ताकब वा हेरब लिख रहितए तँ आर नीक लगितए। संग-संग छंद लेपनक क्रममे कतौ-कतौ अपन भावकेँ कवि व्यक्त नहि कऽ सकलाह।
ज्ञानक झंडा' कवितामे ज्ञानक परिभाषा विज्ञानक अन्वेषणक रूपेँ कएल गेल। विज्ञानक विकास-क्रममे अन्ध विश्वास शनै: शनै समाप्त भऽ रहल अछि-
आब नहि चलत
अंध विश्वासक हथकंडा
फहरा रहल विज्ञानक झंडा....।
प्रयोग धर्मितामे ई गप्प तँ सत्य मुदा वास्तविकताक अवलोकन कएलापर स्थिति भिन्न होइ छैक। ऐ युगमे सेहो पितृ कर्म आ देवकर्ममे विश्वास जागले अछि जखन कि विज्ञानक शब्दकोषमे स्वर्ग-नर्कक परिभाषा असंभव। लोक एखनो श्राद्ध करै छथि, जीवनकालमे भरि पेट अन्न नै मुदा मुइलाक पश्चात सोहल अचार। मििथलामे जमीन बेच कऽ पितृ श्राद्ध कएल जाइत अछि। साधनविहिन मानव अपन जीवित संतानक प्रति अपन दायित्वक पालन कोना करथि, समाजकेँ एकर कोनो परवाहि नै ओ तँ मात्र पितृधर्म पालनक उपदेश दै छथि। तँए 'ज्ञानक झंडा'मे कविकेँ अनुकरणीय बिम्बक चित्रण करबाक चाही छल जे नै कएलनि।
राजदेवजी शिल्पी नै छथि, किएक तँ कोनो शिल्पक कृत्रिम बिम्ब नै तैयार कएलनि, स्वाभाविक अछि जै व्यक्तिकेँ आरसी, यात्री, चन्द्रभानु, बहेड़ आ बूच जकाँ अपन गृहस्थ धर्मक पालन हेतु अभाव आ संत्रासक अनुभव नित्य-प्रति होइत हुअए ओइ व्यक्तिकेँ कल्पनाशीलताक शिल्प बिम्बित करबाक लेल समए कखन भेटए? ओ तँ जौं अपन जीवन दशासँ समाजक तुलना कर' लागए तँ सदिखन बिम्बे-बिम्ब।
झाॅपल अस्तित्व'क शीर्षक कविता हृदेकेँ स्पर्श करैत अछि-
भीतरमे ओ लगा रहल अछि फानी,
सुनि रहल छी बक्रवाणी
प्राप्त करबाक लेल उत्कर्ष
करऽ पड़त आब संघर्ष....।।
विरोध कोनो जीव ताधरि कऽ सकैत अछि जाधरि ओकरामे संघर्ष करबाक सार्मथ्य जीवित हुअए। पराजयक बेर-बेर िहलकोर लगलासँ आत्म समर्पणक संभावना प्रबल भऽ जाइछ। कखनो कखनो आसक्तिक कारणेँ लोक सेहो आत्मसमर्पण कऽ दै छथि। जेना कुरूक्षेत्रमे भीष्मपितामह अर्जुनकेँ चाहितथि तँ धाराशायी कऽ सकैत छलथि मुदा ओ तँ अर्जुनक विजय हृदेसँ चाहै छलाह।
रहब अहींक सभक संग' कविता आसक्ति, मृगतृष्णा वा मजबूरी कोन रूपक समझौता थिक एकर विवेचन संभव नै, ई तँ कविक जीवनक अनुभवक सार अछि, ओ स्पष्ट रूपेँ बॉटए चाहै छथि-
नहि करब आब नियम भंग
नहि करब अहाँ सभकेँ तंग
लिअ अपन राज,
नहि चाही हमरा ताज....।।
एकटा अर्न्तमुखी सोझ विचारक लोक जखन स्वयंसँ लड़ैत-लड़ैत थाकि जाइत अछि तखन एहने वेदना कृत्रिम हंसीक संग-संग निकसैत। फेरो अपन परिवारिक धर्म मोन पड़िते नदीक माछ बनि जाइछ। जीव जखन प्राणकेँ छोड़ि दैछ वा प्राण जीवकेँ छोड़ि दैछ तखन लहासक रूप.....ओहि प्रकारें कवि नदीक माछकेँ जलदुनियासँ बाहर निकलबाक प्रयास करै छथि। परिणाम हुनके मुखसँ सुनल जाए-
सुनने छल ओ अपनहि कान
कहने रहथिन बूढ़-पुरान
कहियो नहि जाइहेँ ओहि दुनिया
ओहिठाम भरल अछि खुनियाँ।''
सभ किछु रहितौं अर्थाभाव एखन समाजक सभसँ पैघ अभिशाप बनि गेल छथि समाजक मध्य जत' इमानदरी आन्हर जकाँ गांधारी बनि ठाढ़ छथि, तँए उद्विग्न भऽ जलदुनियासँ बाहर जएबाक प्रयास कएलनि परंच क्षणहिंमे अपन मातृभूमिक सिनेहक कड़ीमे फँसि फेर पानिमे कूदि गेलाह-
मुदा ओ अछि अभागल
जलबून्द कड़ी अछि लागल
विफल भेल छल बलमे
पुन: खसल ओहि नदीक जलमे
जखन लोक अपनाकेँ पूर्णत: एकसरि मानि लैत अछि ओहि कालक मनोदशाक अभिव्यक्तिकेँ करए?
नहि किओ दऽ रहल अछि साथ,
पहाड़ीपर पटकब आब माथ
हूबा देबैक हम खूनसँ
अपना घामक बूनसँ.....।
ऐ प्रकारक परिस्थितिजन्य पद्यक संग-संग सीमा परक झूला, कांध परक मुरदा, दीप, हित-अहित, प्रयास, ऑफिसक भूत, कठुआएल रूप, सुनगैत चिनगी, अहाँक अगवानीमे, लाल ज्योति, बीखक घैल, पत्रोतर, अन्हारक खेल, नाचक विखाह आदि-आदि विचारमूलक मर्मस्पर्शी पद्य ऐ संग्रहमे संकलित अछि। मुदा अंत धरि नव जीवनक आशमे कविक आँखि मात्र प्रतीक्षा कऽ रहल छन्हि-
मन्द-मन्द सिहकैत बसात
केना रहब अहाँसँ भऽ कात
एको बेर तँ बोलू
आबो आॅखि खोलू
निकलए नेह वा धिक्कार
हमरा दुनू अछि स्वीकार...।।
सम्पूर्ण संग्रहमे अश्रुरोदनक बिम्बित चित्रमे नूतन आयामक संग-संग जीवनक नवल आश धएने कवि 'अम्बरा'सँ मुक्तिपर रहब चाहे चलैत, सूतल, ठार वा बैसल....। अम्बरा अर्थात् छायाकेँ लोक एकाकार तँ नै कऽ सकैत अछि परंच भगाएब सेहो असंभव। तँए दुनू रूपेँ कवि अपन जीवनक अम्बराकेँ स्वीकार कऽ लिअ चाहै छथि। रचनाक िनर्बल पक्ष जे कतौ आकर्षण नै, कतौ शिल्प नै, कतौ बिम्ब नै मुदा सभ छंद आयामक अभावक बादो राजदेवजी अनचोकेमे एहेन 'कविता संग्रह' लिख देलनि जकर तुलना दोसर कविसँ करब प्रासंगिक नै किएक तँ मैथिली भाषाक लेल एकटा नव प्रकारक प्रयोग ऐमे भेटल।


text:
अपने क' बता दी पूरा देश क' झकझोयर क' राखै बला एहि घटना म' एखन धरिक जांच म' हत्या केर उद्देश्य सामना नहि आयल अछि। आरोपी कंडक्टर अशोक पुलिस केर गिरफ्त म' छथि। सभसँ बड़का सवाल ई उठैत अछि कि यदि अशोक हत्या केलनि, त' हत्या केर कारण की छल। पुलिस एहि बिंदु सँ जांच आगू बढ़ा रहल अछि। कैल्हि मंगल दिन प्रद्युम्न के पोस्टमॉर्टम रिपोर्ट सेहो आयल आओर ओहिमे साफ अछि कि हुनका संग यौन अपराध नहि भेल छल। एहिसँ हत्या के मकसद ल'क' गुत्थी आओर उलझैत जे रहल अछि।
एक पुलिस अधिकारी केर मुताबिक स्कूल केर सुरक्षा म' कमी क' देखैत एहि मामला म' रायन इंटरनैशनल स्कूल सँ जुड़ल बहुत रास अधिकारी गिरफ़्तार कायल जे सकैत छथि।
अपने क' बता दी एहि मामला म' सुप्रीम कोर्ट द्वारा केंद्र, मानव संसाधन विकास मंत्रालय, हरियाणा सरकार, CBI आओर सीबीएसई क' नोटिस जारी कायल गेल अछि। कोर्ट द्वारा सभ पक्ष सँ तीन सप्ताह के भीतर जवाब मांगल गेल अछि। मांगा है। प्रद्युम्न के पिता वरुण ठाकुर एहि मामलाक जांच सीबीआई वा विशेष जांच दल (एसआईटी) सँ करेबाक मांग क' रहल छथि।
गौरतलब अछि कि बॉम्बे हाईकोर्ट द्वारा रायन स्कूल समूह के सीईओ रायन पिंटो केर गिरफ्तारी पर आय (बुधदिन) धरिक लेल रोक लगाओल गेल छल। रायन पिंटो द्वारा सोम दिन अदालत म' अग्रिम जमानत केर अर्जी दायर कायल गेल छल।


text:
कुमुद सिंह / आशीष झा
इतिहास दोहरेबाक प्रयास कतहू इतिहास नहि भ जाए, इ शंका प्रबल भेल जा रहल अछि। बिहारक इ इतिहास रहल अछि जे एहि ठामक सोच कहियो जमीन पर ठीक स नहि उतरि सकल अछि। ताहि लेल बिहार स शुरू भेल कोनो काज आन ठाम सफल भ जाइत अछि मुदा बिहार मे ओ अपन वजूद लेल संघर्ष करैत रहैत अछि। चाहे ओ धर्मक स्थापना हुए या कोनो सामाजिक चेतनाक प्रयास। एहि क्रम मे ताजा उदाहरण एकटा सपना अछि जे टूटबाक कगार पर पहुंच चुकल अछि। नालंदा विश्वविद्यालयक खंडहर निश्चित रूप स बिहारक गौरवशाली इतिहासक गवाह अछि आ जखन एहि ठाम एकटा नव विश्वविद्यालय खोलबाक सपना देखल गेल त भारतीय इतिहास कए पुनर्लेखन जेकां बुझायल। नालंदा कए खंडहर बनेबा लेल जिम्मेदार बख्तियार क नाम पर राखल गेल शहर बख्तियारपुर क नीतीश जखन खंडहर मे जान फूंकबा लेल आगू एलाह त इ विश्वास प्रबल भेल जे इतिहास अपना कए दोहरा रहल अछि। ओना त इ काज बहुत दिन पहिने भ जेबाक चाही, मुदा एहि दिस ध्यान गेल पूर्व राष्टपति एपीजे अब्दुल कलाम क आ ओ इ सपना हर बिहारवासीक आंखि मे देबाक प्रयास केलथि जे बिहारक गौरवशाली इतिहास कए वर्तमान संवारबा लेल उपयोगी मानि रहल छल। डॉक्टर कलाम क इ ख़ास पहल, परिकल्पना आओर दिशा-दृष्टि क आधार पर बिहार मे नीतीश सरकार नालंदा इंटरनेशनल युनिवर्सिटी (एनआईयू) खोलबा लेल प्रयास शुरू केलथि आ 446 एकड़ ज़मीन समेत अन्य बुनियादी सूविधा समय स पूर्व उपलब्ध करा देलथि। इ परियोजना एक प्रकार स बदलैत या कहू त गौरवशाली अतीत दिस लौटेत बिहारक पहचान बनि चुकल अछि। मुदा एकरा विडंबना कहल जा सकैत अछि जे आधारभूत संरचना तैयार हेबा स पूर्व डॉक्टर कलाम क सपना आ बिहार क इ ‘ज्ञान केंद्र’ कई प्रकारक आरोप आ सवाल स घेरायल जा रहल अछि। नालंदा अंतरराष्ट्रीय विश्वविद्यालय स्थापित करबाक लेल तेज गति स चलि रहल रथ क चक्का अचानक एहन दलदल मे फंसी गेल अछि जाहि स एकर मुकाम तक पहुंचबा मे केतबा दिन आर लागत से कहब मुश्किल भ गेल अछि। महाभारत मे कर्ण क रथक टूटल चक्का कए स्मरण करैत इ डर मन मे बैसल जा रहल अछि जे बिहार अपना कए गौरवशाली इतिहास कए दोहरेबाक प्रयास मे कहीं विफल न भ जाए।
एहि सब कारण स आहत डॉक्टर कलाम अपन दामन पर कोनो छींटा पडबा स बचेबा लेल भलमनसाहत मे भारी मन स एनआईयू कए नमस्कार कहि देलथि अछि। जाहि प्रकार स एहि प्रयासक अग्रदूत पूर्व राष्ट्रपति एपीजे अब्दुल कलाम अपना कए एहि विश्वविद्यालय स अलग करि लेलथि अछि ओ कोनो नजरि स शुभ संकेत नहि अछि। सबस दुखद आ चौंका दैत अछि एहि विषय पर मुख्यमंत्री नीतीश कुमार क टिप्पणी। सब जनैत अछि जे कलाम क सपना कए जमीन पर उतारबाक लेल नीतीश एहि विश्वविद्यालय लेल व्यक्तिगत स्तर पर बहुत प्रयास केलथि आ हर नजरि स एकरा लेल मानक तय केलथि। फेर ‘नालंदा इंटरनेशनल युनिवर्सिटी’ नाम स बनि रहल एहि महत्वाकांक्षी विश्वविद्यालय क प्रथम कुलपति क रूप मे दिल्ली क एकटा कॉलेज क महज रीडर डॉक्टर गोपा सब्बरवाल क नियुक्ति कोना भ गेल। आइ इ सवाल एहि परियोजनाक मौतक कारण बनि रहल अछि आ कलाम कए एहि परियोजना स हटबाक मुख्य कारण बनल अछि। सवाल अछि जे नीतीश एहि मसला पर चुप किया छथि। नीतीश कुमार एहि मामला मे अपन पल्ला किया झाडि रहल छथि। बेर-बेर पूछला पर ओ केवल इ कहला जे आब एनआईयू क सबटा दायित्व केंद्र सरकार पर अछि आ शुरुआती ज़रूरत क अनुसार राज्य सरकार संस्थान कए ज़मीन या अन्य सहयोग द देने अछि ताहि लेल मौजूदा विवाद स राज्य सरकार क कोनो लेना-देना नहि अछि। पिछला सात साल मे पहिल बेर नीतीश एहि परियोजना कए अपना स अलग केलथि अछि। जे परियोजना हुनकर सबस महत्वाकांक्षी परियोजना छल ओकरा केंद्र क जिम्मा देबाक नीतीश क मजबूरी बुझबा मे नहि आबि रहल अछि।
एहि विषय पर वरिष्ठ पत्रकार केके सिंह सेहो कहैत छथि जे के नहि जनैत अछि जे पहिने प्रत्यक्ष आ बाद मे एनके सिंह क ज़रिए अप्रत्यक्ष रूप स एहि पूरा प्रकरण मे नीतीश कुमार अपन अहम भूमिका निभा चुकला अछि। एहि लेल मेंटर ग्रुप द्वारा कैल गेल कोनो नियुक्ति नीतीश कुमार क सहमति लेने बिना नहि भ सकैत अछि।
आखिर बिहार आ कलाम क शर्त पर नीतीश कुमार एहन फैसला किया लेलथि। नीतीश कुमार एहि विश्वविद्यालय कए विश्वस्तर पर बनेबाक गप करैत रहलाह अछि आ शुरू स एहि पर काज केलथि अछि। एकर सबस पैघ उदाहरण नोबल पुरस्कार प्राप्त अर्थशास्त्री डॉक्टर अमर्त्य सेन क अध्यक्षता मे एहि विवि लेल मेंटर ग्रुप बनाउल गेल, जाहि मे देश-विदेश क ‘चर्चित विद्वान’ शामिल कैल गेलाह। नीतीश कुमार अपने त एहि ग्रुप क सदस्य नहि भेलाह मुदा पूर्व नौकरशाह एनके सिंह कए बतौर सदस्य एहि मे शामिल केलाह। निश्चित रूप स इ मंडली एकटा विश्व स्तर क संस्थान बनेबाक योग्यता रखैत अछि। मुदा जाहि संस्थान क निर्माण लेल विश्वस्तर विद्वान मंथन कए रह छथि ओहि संस्थानक प्रथम कुलपति महज रीडर रेंक क कोना भ सकैत अछि। आखिर कौन योग्यता क आधार पर मेंटर ग्रुप दिल्ली क लेडी श्रीराम कॉलेज मे समाजशास्त्र क रीडर डॉक्टर गोपा सब्बरवाल कए प्रति माह पांच लाख टका स बेसी दरमाहा पर एनआईयू क कुलपति नियुक्त करि लेलक? इ फैसला किया और कोना भेल इ जवाब पूरा बिहार आइ मांगि रहल अछि आ सबहक आंगुर एनआईयू क मेंटर ग्रुप यानी सलाहकार मंडल दिस उठल अछि। एनआईयू क मेंटर ग्रुप पर इ आरोप सेहो अछि जे ओ विदेशी आर्थिक सहायता-राशि बटोरबा मे आ पठन-पाठन क विषय तय करबा मे अपारदर्शी आ मनमानी भूमिका निभा रहल अछि। किछु लोक प्रोफेसर अमर्त्य सेन आओर डॉक्टर कलाम क बीच अहम क टकराव सेहो मानैत अछि। मुदा एहि प्रश्न क उत्तर देबा मे नीतीश सेहो युधिष्ठिर जेकां चुप भ जाइत छथि जे आखिर शैक्षणिक जगत मे डॉक्टर सब्बरवाल क एहन कोन पहचान अछि आ हुनका लग एहन कोन उच्चस्तरीय योग्यता अछि जेकर आधार पर हुनका विश्व स्तर क एहि विशिष्ट विश्वविद्यालय मे प्रथम कुलपति पद पर एतबा ऊंच दरमाहा द कए बैसाउल गेल अछि। तकनीकी रूप स जरूर एहि पद लेल कोनो आधार तय नहि अछि किया जे एहि पद लेल विश्वविद्यालय अनुदान आयोग (यूजीसी) द्वारा निर्धारित योग्यता सन कोना शर्त एनआईयू पर लागू नहि होइत अछि। एकर कारण अछि जे एक साल पूर्व केंद्र सरकार द्वारा बनाउल गेल एकटा अलग क़ानून क तहत एहि विश्वविद्यालय क गठन भेल अछि। मुदा गौर करबाक गप इ अछि जे सम्बंधित केन्द्रीय अधिनियम कए राष्ट्रपति क मंज़ूरी भेटला स पहिने डॉक्टर सब्बरवाल क नियुक्ति मेंटर ग्रुप करि देलक, जखकि एहि पद लेल नियुक्ति विज़िटर क मंज़ूरी स हेबाक चाही। जाहि पद पर डा कलाम कए नियुक्त करबाक घोषणा भेल छल। एतबे नहि सब्बरवाल दिल्ली विश्वविद्यालय क एकटा एसोसियेट प्रोफ़ेसर आओर अपन सखि अंजना शर्मा कए साढ़े तीन लाख टका मासिक दरमाहा पर एनआईयू क विशेष कार्य पदाधिकारी (ओएसडी) नियुक्त करवा लेलथि। सवाल अछि जे जखन देशक सामान्य विश्वविद्यालय लेल यूजीसी क नियमानुसार कुलपति पद पर प्रोफ़ेसर क रूप मे कम-स-कम दस सालक अध्यापन-अनुभव जरूरी अछि त एकटा विश्वस्तरीय विश्वविद्यालय लेल डॉक्टर सब्बरवाल प्रोफ़ेसर स नींचाक रैंक मे रीडर रहैत कोना चयनित भ गेलीह।
कुल मिला कए डा कलाम क सपना कए एनआईयू क मेंटर ग्रुप या गवर्निंग बोर्ड अपन स्वार्थ सिद्ध करबा मे खत्म कए रहल अछि। बिहार संग एक प्रकार स छल भ रहल अछि आ बिहार कए गौरवशाली इतिहास दिस देखबा स रोकल जा रहल अछि। मेंटर ग्रुप एखन धरि देश-विदेश मे कईटा बैसार केलक अछि जाहि पर कुल दो करोड़ स बेसी टका खर्च भ चुकल अछि। बावजूद एकर एहि विश्वविद्यालय मे पढाई की आ कहिया स होएत एकर कोनो ब्योरा नहि उपलब्ध अछि।
पढ़ाई क विषय पर सेहो विवाद ढार भ चुकल अछि। नालंदा विश्वविद्यालय क शैक्षणिक विशिष्टता मे शामिल बौद्ध साहित्य-दर्शन स जुडल अध्ययन कए मेंटर ग्रुप क शासी निकाय द्वारा एक प्रकार स निकाली देल गेल अछि। ‘नालंदा महाविहार’ कए एहि ठाम पठन-पाठन स हटा देबाक एहि प्रयास स क्षुब्ध बोद्ध विरोध करि रहल छथि। पिछला जुलाई मे अंतरिम शासी निकाय क बैसार नालंदा मे भेल छल। एकर बाद राजभवन मे राज्यपाल देवानंद कुंवर क अध्यक्षता मे नालंदा महाविहार क बैठक मे कईटा बौद्ध विद्वान मौजूद छलाह। हुनकर राय छल जे बौद्ध साहित्य कए लोकप्रिय बनेबा क तमाम उपाय एहि ठाम कैल जाए। नालंदा नवनिर्माण महाविहार स केंद्रीय बौद्ध अध्ययन संस्थान (लेह) आ वाराणसी क केंद्रीय तिब्बत साहित्य अध्ययन संस्थान जुडल अछि, मुदा, बौद्ध विद्वान स कोनो राय लेने बिना शासी निकाय विषय तय करि लेलक। एहन गलत डेग तखन उठाउल गेल जखनकि 28 जून 2007 कए तत्कालीन विदेश मंत्री प्रणब मुखर्जी शासी निकाय क अध्यक्ष डा. अमर्त्य सेन कए पत्र लिख कए साफ करि देने छलाह जे नालंदा विश्वविद्यालय कए बुद्धिस्ट आ सेकुलर लर्निग क केंद्र क रूप मे विकसित करबाक अछि। एकरा लेल बौद्ध साहित्य क संवर्द्धन मे दिलचस्पी लेनिहार देशक सक्रिय भागीदारी क सेहो गप कहल गेल छल। मगर एहि दिशा मे कोनो काज नहि भेल।
दोसर दिस एनआईयू कहबा लेल इ घोषणा केने अछि जे वर्ष 2013 तक पढ़ाई शुरू भ जाएत, मुदा काजक गति देख विश्वास करब मुश्किल अछि। एखन धरि बस दिल्ली क आरकेपुरम मे बिहार सरकार ढाई लाख टका मासिक किराया पर मकान उपलब्ध करा देने अछि जाहि मे एनआईयू क कार्यालय चलि रहल अछि। सच पूछू त नालंदाक नाम पर दिल्ली की करि रहल अछि आ नालंदा एखनो अपन उद्धार क बाट किया ताकि रहल अछि। एहन मे युधिष्ठिर जुनि बनू नीतीश, बाजू आखिर मामला की अछि।
युधिष्ठिर जुनि बनू नीतीश
कुमुद सिंह / आशीष झा